Ҡайҙа теркәлеүең мөһим түгел » Табын\n- Римма Ишмырҙа ҡыҙы, билдәле булыу-ынса, тауыш биреү көнөндә паспортында теркәлгән адрестан ситтә булыусылар өсөн 31 ғинуарҙа ғаризалар ҡабул итеү пункттары эшләй башлай. Был пункттар ҡайҙа урынлашҡан һәм улар нисек эшләйәсәк?\n-Башҡортостан Республикаһы Үҙәк һайлау комиссияһы ҡарарына ярашлы, тауыш биреү көнөндә һайлаусының ҡайҙа булғанлығына ҡарап уны ошо урында һайлаусылар исемлегенә индереү өсөн барлыҡ республика буйынса ғаризалар ҡабул итеү өсөн 109 пункт булдырыла. Бынан тыш уларҙың 74 филиалы эшләйәсәк һәм Күп функциялы үҙәктәрҙә лә (МФЦ) ғаризалар ҡабул ителәсәк. Шулай уҡ ғаризаны Интернет селтәрендә Дәүләт хеҙмәте порталы аша ла биреп була. 25 февралдән бындай ғаризаларҙы участка һайлау комиссиялары ла ҡабул итә башлай. Гәзит уҡыусыларға шуны еткерге килә: теләгән тораҡ пунктта, теләгән территориаль һайлау комиссияһында, йәки ғаризалар ҡабул итеү пукттарының филиалдарында, теләгән Күп функциялы үҙәктә ғариза яҙырға була. Ғариза яҙыу һинең ҡайҙа йәшәүеңә һәм ҡайҙа теркәлеүеңә бер нисек тә бәйле түгел.\n- Ғариза яҙыусы 18 мартта илдең ҡайһы һайлау участкаһында тауыш бирергә йыйыныуын күрһәтергә тейешме? Һайлау көнөндә үҙең барасаҡ ерҙәге һайлау участкаһы номерын һәм уның адресын ҡайҙан белмәк кәрәк? Мин, Красноусол ауы-\nлы кешеһе, тауыш биреү көнөндә Өфөлә булам икән, ти, ундағы һайлау участкаһы номерын һәм уның адресын ҡайҙан беләйем?\n- Бының ике юлы бар. Уның тәүгеһен үҙаллы эшләп була. Рәсәй Үҙәк һайлау комиссияһы сайтында "ТИК и УИК на карте России” исемле һылтанма бар һәм ошо һылтанма аша интерактив картаға юлығаһың. Ошо картала территориаль һәм участка һайлау комиссияларының урынланышы күрһәтелгән. Картаны асҡанда был бит ҡулланыусынан уның ҡайҙа урынлашҡан урынын һорай. Шунан һуң программа яҡындағы һайлау участкаһының урынын билдәләй. Әгәр ҙә "ТИК” билдәһе буйынса берләшмәгә баҫаһың икән, һине тауыш биреү көнөндә ҡайһы һайлау участкаһының һайлаусылар исемлегенә индереү буйынса "комиссия” бәйләнешендә мәғлүмәт барлыҡҡа килә. Илдең башҡа төбәктәрендәге Территориаль һәм участка һайлау комиссияларының адрестарын бүлектең эҙләү системаһы аша табырға була.\nБынан тыш Рәсәй Үҙәк һайлау комиссияһында Һорау-мәғлүмәт үҙәге эшләй. Һорау-мәғлүмәт үҙәгенә күп каналлы телефон аша бушлай шылтыратып мөрәжәғәт итергә була. Тел.: 8-800-707-2018, (+7495) 727-2018. Шылтыратҡан осраҡта элемтә операторына тауыш биреү көнөндә һин буласаҡ участка һайлау комиссияһының адресын әйтергә кәрәк. Ошо адрес буйынса һине тауыш биреү өсөн һайлаусылар исемлегенә индерәсәктәр. Һорау-мәғлүмәт үҙәгенә шылтыратып комиссияларҙың телефон номерҙарын, адрестарын һорап алырға була. Шулай уҡ барлыҡ мәғлүмәт Башҡортостан Республикаһы Үҙәк һайлау комиссияһының сайтында – http://baskortostan.izbirkom.ru/ урынлаштырылған.\n- Әңгәмәгеҙ өсөн рәхмәт.


Төбәк башлығы Саҡмағош районында булды // Сәйәсәт | новости башинформ.рф\nТөбәк башлығы Саҡмағош районында булды\n12:30, 17 сентября 2012 Сәйәсәт\n5 сентябрҙә Башҡортостан Президены Рөстәм Хәмитов Саҡмағош районы буйлап эш сәфәре барышында Йомаш ауылына 200 йыл тулыуға арналған байрамда ҡатнашты, яңы асылған мәҙәниәт йортон ҡараны, шулай уҡ район үҙәгендә ойошторолған ауыл хужалығы йәрминкәһендә булды.\nЮбилей айҡанлы театрлаштырылған тамаша ойошторолдо. Бынан һуң Рөстәм Хәмитов Йомаш халҡын байрам менән ҡотлап, ауылдың күренекле кешеләренә Башҡортостан Республикаһының дәүләт наградаларын тапшырҙы. Советтар Союзы Геройы Николай Васильев, Дан орденының тулы кавалеры Сәлихйән Сәлихов, шулай уҡ бер нисә тапҡыр донъя һәм Европа чемпионы Владимир Капитонов менән Йомаш ауылы халҡы хаҡлы рәүештә ғорурлана ала.\nШул уҡ көндө Рөстәм Хәмитов ауыл хужалығы өлкәһендә тормошҡа ашырылған ҙур инвестиция проекттарының береһе менән танышты. Проект Саҡмағош һөт заводын капиталь реконструкциялауҙы күҙ уңында тота.\nШәхси инвестор ҡулына тапшырылған һөт заводы ике йыл эсендә яңы һулыш алған. Заводты реконструкциялауға һәм ҡайтанан йыһазландырыуға 550 миллион һумдан ашыу аҡса йүнәлтелгән. Дөйөм алғанда 2014 йылға тиклем бер миллиард һумдан ашыу аҡса йәлеп итеү планлаштырыла.\nАғымдағы йылдың сентябрендә эшләй башлаған беренсе линия тәүлегенә 150 тонна һөт эшкәртә. 2013 йылда асыласаҡ икенсе линия был күрһәткесте 200 тоннаға тиклем арттырасаҡ. 2014 йылда, өсөнсө линия булдырылғандан һуң, завод тулы ҡеүәтенә эшләй башлаясаҡ. Ул саҡта бында тәүлегенә 400 тонна һөт эшкәртеләсәк, ә «Ҡурай иле» бренды аҫтында 37 төр продукция етештереләсәк.


«Киске Өфө» гәзитенең сайты - ХӘЙБУЛЛАЛАР САРАЛАРҒА БАШЛАНҒЫС БИРҘЕ - 2018 - Мәҡәләләр\nҮткән аҙнала Өфөлә "Халыҡтар дуҫлығы һәм берҙәмлеге менән йәшәй йөҙйәшәр Башҡортостан!" тип аталған үҙенсәлекле фестиваль-марафон рәсми рәүештә старт алды. Бөтөн донъя башҡорттары ҡоролтайы Башҡарма комитеты, Башҡортостан Мәҙәниәт министрлығы, республика ҡала һәм муниципаль райондары хакимиәттәре ойошторған был сараны Хәйбулла районынан һуң Әлшәй районы дауам итәсәк.\n"Башҡортостандың 100 йыллығына тарихи, ғилми саралар планлаштырылған, 100 йыллыҡҡа 100 объект төҙөү эше әүҙем бара. Шулай уҡ республикабыҙҙың һәр төбәге - үҙе аҫылташ. Ошоно күҙ уңында тотоп, был оло байрамға тиклем уларҙың барыһын да барлап алырға булдыҡ", - тине мәҙәниәт министры Әминә Шафиҡова сығышында. Ысынлап та, был сараға яҡташтар осрашыуы ғына итеп ҡарарға ярамай. Бөтөн донъя башҡорттары ҡоролтайы Башҡарма комитеты билдәләүенсә, ул республиканың 100 йыллығына арналған, халыҡтарҙы туплаған, берләштергән байрам кимәленә күтәрелергә тейеш. Тарихты тағы ла бер тапҡыр байҡап сығып, ошо дәүер эсендә теге йәки был ҡала йә район Оло Башҡортостан өсөн нимәләр эшләгән, ниндәй күтәрелештәре, уңыштары булған - ошоларҙы күрһәтеү маҡсаты ҡуйылған. Ике йыл дауамында һәр төбәк ошо байрамға ҡушыласаҡ.\nХәйбулла районынан был сараға 150 кешенән - район етәкселәренән, артистарҙан, эшҡыуарҙарҙан торған ҙур делегация килде. Электән ҡаты сортлы бойҙай үҫтереү менән дан тотҡан район бөгөн дә был йүнәлештә эшмәкәрлеген дауам итә. "Бынан тыш, район иҡтисады үҫешенә ҡаҙылма байлыҡтар менән эш иткән өс сәнәғәт предприятиеһы яңы һулыш бирә. Халыҡ ситкә йөрөмәй, үҙебеҙҙә эшләй, социаль эшмәкәрлеккә лә ярҙам күрһәтеп тора был предприятиелар", - ти район башлығының социаль мәсьәләләр буйынса урынбаҫары Миңзәлә Ғөбәйҙулла ҡыҙы Баймырҙина. Бәләкәй һәм урта эшҡыуарлыҡ менән дә әүҙем шөғөлләнә район халҡы. Ауыл хужалығы буйынса урынбаҫар Галина Шалашова билдәләүенсә, колхоз-совхоздар тарҡалғас, халыҡ башта аптырап ҡалһа ла, бөгөн йылҡысылыҡ, һарыҡсылыҡ, малсылыҡ, һөтсөлөк менән шөғөлләнеүселәр күп. Шуға ла һуңғы йылдарҙа Хәйбуллала ауыл хужалығы үҫеше буйынса яҡшы күрһәткестәргә өлгәшелә. Иген дә сәсә фермерҙар, меңәрләп баш мал тотҡандары ла бар араларында. Ҡаҙы, тултырма, ҡорот кеүек милли ризыҡтар етештереүселәр ҙә күбәйгәндән-күбәйә. Район хакимиәте бындай эшҡыуарҙарға төрлө ярҙам күрһәтә, хатта махсус гранттар ҙа булдырылған. Ауыл хужалығына - тап ауылдарға эшкә ҡайтыусы йәш белгестәргә матди ярҙам күрһәтеү программаһын камиллаштырҙылар, был өлкәне белгестәр менән тәьмин итеүҙе яҡшыртыр тигән өмөттә бөгөн хәйбуллалар. Боронғо шөғөлдәрҙең береһе - шәл һуғыуҙа ла Хәйбулла оҫталарының даны тотош Рәсәйгә таралған инде.\n"100 йыл эсендә ең һыҙғанып, ихлас күңелдән илгә хеҙмәт итеп йәшәнек", тиҙәр хәйбуллалар. Данлыҡлы яҡташтарының исемендәге гранттар тапшырыу ҙа сараны күркәмләндерҙе. Алдынғы ҡарашлы ир-уҙаманы Ғилман Яҡупов, Хәйбулла тау-таш эше академиктары Миңнеәхмәт Моталов менән Илшат Әбделмәнов, алдынғы һауынсы Килдебай Сөләймәнов, табип Шәриф Ишимов, Ғатаулла ишан, мәғариф алдынғыһы Салауат Әбделмәнов, ҡурайсы Йомабай Иҫәнбаев, бейеүсе Мөхәмәт Иҙрисов, йыраусы Мөхәмәтйән Ҡаҙаҡбаев, бил бирмәҫ батыр Ғәззәли Үтәшев, сәсәниә Әсмә Усманова, крайҙы өйрәнеүсе Михаил Некрасов, яҙыусы Ғәзим Шафиҡов, шулай уҡ "Хәйббуланың алтын башағы", "Хәйбулла ҡурайы" гранттары эйәләре лә ошондай фиҙаҡәр хеҙмәте менән данлы. Бөтөн донъя башҡорттары ҡоролтайы Башҡарма комитетының иң юғары наградаһы - "Ал да нур сәс халҡыңа" миҙалы райондың Ағинәйҙәр ойошмаһы етәксеһе Миңзифа Ибраһим ҡыҙы Ишемғолова менән "Түңгәүер" халыҡ ҡурайсылар ансамбле етәксеһе Илдар Юнысовҡа тапшырылды.\nЯҙылған: 12.02.18 | Ҡаралған: 367


Ғәҙәттән тыш хәлдәр министрлығы төбәктә дауыл сығыу ихтималлығы хаҡында иҫкәртә // Йәмғиәт | новости башинформ.рф\nҒәҙәттән тыш хәлдәр министрлығы төбәктә дауыл сығыу ихтималлығы хаҡында иҫкәртә\n15:47, 8 сентября 2015 Йәмғиәт\nҒәҙәттән тыш хәлдәр министрлығы төбәктә дауыл сығыу ихтималлығы хаҡында иҫкәртә Фото: Олег Яровиков\nӨФӨ, 2015 йыл, 8 сентябрь. /«Башинформ» мәғлүмәт агентлығы, Ольга Мортазина/.\nҒәҙәттән тыш хәлдәр министрлығы Башҡортостанда дауыл сығыу ихтималлығы хаҡында иҫкәртә. Башгидромет мәғлүмәттәре буйынса, 8 сентябрҙә республикала елдең секундына 20-25 метрға тиклем көсәйеүе, йәшен йәшнәүе, боҙ-борсаҡ, ҡойма ямғырҙар яуыуы көтөлә.\nОшондай һауа шарттарында электр линияларының өҙөлөүе, ағастарҙың ҡолауы, насар нығытылған ҡоролмаларҙың емерелеүе, юл-транспорт ваҡиғаларының артыуы ихтимал, тип иҫкәрттеләр ведомствола.


Сал Уралдың ике нуры » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Башҡорт донъяһы » Сал Уралдың ике нуры\nСал Уралдың ике нуры 06.06.2014 // Башҡорт донъяһы\nРеспубликаның ике яғында урынлашҡан Баймаҡ менән Илеш араһында Урал һырттары, мең километрҙан ашыу ара ята. Шулай ҙа был төбәктәрҙе берләштергән бер сифат бар: ике район бына инде илле йыл бер-береһе менән дуҫ һәм татыу йәшәй, аралаша, ҡаҙаныштары һәм еңеүҙәре менән уртаҡлаша, эш тәжрибәләре менән бүлешә. Ғөмүмән, туғандаш райондар халҡы үҙ-ара дуҫлыҡҡа тиҫтә йылдар буйына тоғро ҡала. Йырлы Баймаҡ, моңло Илеш яҡтарының тәбиғәте һәм халҡы төрлө булыуға ҡарамаҫтан, уларҙың яҙмыштарында ла уртаҡлыҡ бар: Баймаҡ ерен сит ил сәнәғәтселәре талаған, Илеш далаларын алпауыт көтөүҙәре тапаған. Ике төбәк тә, берҙәй ауырлыҡ кисереүгә ҡарамаҫтан, төрлө йылдарҙа ауыл хужалығын күтәрә, мул иген үҫтерә, күпләп мал аҫрай. Ҡасандыр көрәш майҙанына сыҡҡан ике батыр һымаҡ, социалистик ярышҡа күтәрелгән Баймаҡ менән Илеш халҡы бөгөн дуҫлыҡҡа дан йырлай, тоғролоҡ өлгөһө күрһәтә. Ике туғандаш райондың уртаҡ байрамы, уны билдәләү, ғөмүмән, Баймаҡ-Илеш дуҫлығы тураһында һорашып Баймаҡ районы хакимиәте башлығы Илшат СИТДЫҠОВҠА мөрәжәғәт иттек.\n— Илшат Хәмит улы, Баймаҡ-Илеш дуҫлығының тарихына күҙ һалғанда...\n— Ул, әлбиттә, тәрәнгә барып тоташа. 1964 йылда ауыл хужалығы буйынса республиканың төрлө райондары араһында социалистик ярыш ойошторола. Баймаҡҡа Илеш тура килә. Ул саҡта ике район да игенселек буйынса дан тотҡан була. Мәҫәлән, 1978 йылда Башҡортостан ил бураларына юғары сифатлы 2 миллион 802 тонна иген һалһа, шуның 110 мең тоннанан ашыуы — Илештеке, 115 тонна самаһы Баймаҡтыҡы булып сыға. Төрлө йылдарҙа ике район көсөргәнешле хеҙмәттә, көрәш дәртендә, ярыш сәмендә үҙ-ара майҙан тотто.\n— Белеүебеҙсә, ул йылдарҙа барлыҡ райондар ҙа үҙ-ара туғандаштарға әйләнгән. Әммә бөгөн Баймаҡ-Илеш дуҫлығы ғына йәшәй. Сәбәбе ниҙә?\n— Ҡайһы бер йылдарҙа дуҫлыҡтың өҙөлгән саҡтары ла булды. Был урындағы етәкселеккә бәйле. Мәҫәлән, беҙҙең оҙаҡҡа һуҙылған дуҫлыҡтың бөгөнгә тиклем йәшәүендә уҙған быуат аҙаҡтарында Баймаҡ районына етәкселек иткән Әкрәм Ниғмәтуллиндың роле ҙур. Әкрәм Әғзәм улы Баймаҡ-Илеш дуҫлығын тергеҙҙе, уға яңы һулыш өрҙө. Тап уның башланғысы менән илештәр баймаҡтарҙың һабантуйына килһә, беҙ уларға йөрөй башланыҡ. Өҙөлгән дуҫлыҡ ептәре нығынды, ике район халҡы мәҙәниәт, мәғариф, ауыл хужалығы буйынса тығыҙ хеҙмәттәшлек итте, эш тәжрибәһе менән уртаҡлашты.\n— Шулай ҙа илештәр баймаҡтарҙан ни яғы менән айырыла?\n— Ниндәй айырма булһын инде? Күптән туғанлашып бөттөк бит (көлә)! Иң төп айырма тәбиғәт шарттарындалыр: унда яҙ иртәрәк килә, тәбиғәт тә мәрхәмәтлерәк. Һәр төбәккә үҙ йолалары хас, йәшәү рәүеше лә башҡасараҡ. Әммә илештәрҙе беҙҙең район тәбиғәтенең хозурлығы, саф һыулы Талҡаҫ күле, баймаҡтарҙың ҡунаҡсыллығы һәм йыр-моң яратыуы һоҡландыра. Улар баҫыуҙарҙың иркенлегенә, йылҡының күплегенә, далаларҙың йәйрәп ятыуына хайран ҡала. Илештәрҙең Өфөгө яҡын булыуы, район биләмәһе аша федераль трассаның үтеүе, әлбиттә, иҡтисади яҡтан ҙур мөмкинлектәр тыуҙыра.\n— 50 йыл аҙ ғүмер түгел. Ошо йылдар эсендә Баймаҡ-Илеш дуҫлығын сағылдырған ниндәй сараларҙы иң мөһиме тип һанайһығыҙ?\n— Йыл һайын ике район ҙур делегация менән бер-береһенең һабантуйҙарына йөрөй – дуҫлыҡтың иң матур өлгөһө был. Беҙ унда осрашып ҡына ҡалмайбыҙ, пландарыбыҙ, эштәребеҙ менән уртаҡлашабыҙ, артабанғы хеҙмәттәшлек юлдарын барлайбыҙ. Ике төбәктең хеҙмәт алдынғыларын, уңған һәм егәрле халҡын сағылдырған “Баймаҡ — Илеш” тигән китаптың сығыуын да ошо дуҫлыҡтың емеше, мәңгелек һәйкәле тип атар инем. Тиҫтәләп йыл элек ике район хакимиәте ярҙамы менән “Баймаҡ — Илеш” исемле гәзит тә сыға ине. Ә Илеш ҡыҙҙарының Баймаҡҡа килен булып төшөүе, беҙҙекеләрҙең уларҙың егеттәренә кейәүгә сығып, матур донъя көтөүе лә ошо дуҫлыҡтың тәрән тамырлы икәненә дәлил түгелме һуң?! Быуындар бәйләнеше менән бергә Баймаҡ-Илеш дуҫлығы ла дауам итәсәк.\n— Байрам уңайынан үткәреләсәк сараларға килгәндә...\n— Уны ҙурлап билдәләү ҡаралған. Иртәгә беҙ уларҙың һабантуйына барып, Илеш төбәгендә дуҫлығыбыҙҙың ярты быуатлыҡ юбилейы сараларында ҡатнашһаҡ, 12 июндә илештәр Баймаҡҡа килә. Ике райондың йәштәрен ошо рухта тәрбиәләү, уларға әлегәсә йәшәп килгән матур йола өлгөләрен күрһәтеү, дауам итеү маҡсатында көҙ Өфөләге “Аҡбуҙат” ипподромында Баймаҡ-Илеш дуҫлығына арналған саралар дауам итәсәк. Баш ҡалабыҙҙа йәшәгән Баймаҡ һәм Илеш халҡы, студенттарыбыҙ менән осрашыуҙар, төрлө кисәләр үтәсәк. Ғөмүмән, юбилей саралары йыл буйына бара.\n— Әңгәмәгеҙ өсөн рәхмәт! Баймаҡ-Илеш дуҫлығы артабан да оҙаҡ йылдар дауам итһен!\nТотош уҡырға 1447\nТотош уҡырға 1204


Башҡортостан Хөкүмәтендә Франция делегацияһы менән осрашыу булды // Сәйәсәт | новости башинформ.рф\nБашҡортостан Хөкүмәтендә Франция делегацияһы менән осрашыу булды\n15:04, 22 июня 2015 Сәйәсәт\nӨФӨ, 2015 йыл, 22 июнь. /«Башинформ» мәғлүмәт агентлығы, Розалиә Вәлиева/.\nБашҡортостан Хөкүмәтендә Франция делегацияһы менән осрашыу булды.\nРеспублика Хөкүмәте исеменән ҡунаҡтарҙы төбәк Хөкүмәте Премьер-министрының беренсе урынбаҫары Рөстәм Мәрҙәнов сәләмләне.\n— Осрашыу ябай булмаған геосәйәси шарттарҙа үтә, һәм был беҙҙең мөнәсәбәттәрҙең үҫешендә сағылыш таба, — тине Рөстәм Мәрҙәнов. — Ағымдағы йылдың дүрт айында Евросоюздағы традицион партнерҙар иҫәбенә Башҡортостан һәм Европа илдәре араһында тышҡы сауҙа әйләнеше күләме 40 процентҡа кәмене. Дөйөм алғанда, илдә һәм республикала тиң хоҡуҡлы, үҙ-ара файҙалы мөнәсәбәттәрҙе үҫтереүгә ҡыҙыҡһыныу ҙур. Был сәфәр геосәйәси ҡатмарлыҡтарҙы еңеп сыҡҡандан һуң әүҙем хеҙмәттәшлекте тергеҙергә ярҙам итер, тип ышанабыҙ. Бынан тыш, Башҡортостан һәр ваҡыт әүҙем тышҡы сауҙа хеҙмәттәшлек яҡлы булды һәм әле лә шулай булып ҡала. Хәҙерге ваҡытта иҡтисади бәйләнештәрҙе мөмкинлектәргә ҡарап үҫтерергә тырышабыҙ.\nФранцияның Рәсәйҙәге илсеһе Жан-Морис Рипер Өфө һәм республика хаҡында тәьҫораттары менән бүлеште, иҫке йорттарҙы яңыртыу барышына һоҡланыу белдерҙе.\n— Делегациябыҙҙа илселектең, Франция-Рәсәй сауҙа палатаһының иҡтисади, мәҙәни бүлектәре, шулай уҡ Франция предприятиелары вәкилдәре бар, — тип хәбәр итте илсе. — Иҫегеҙгә төшөрәм, Франция президенты Франсуа Олланд, башҡа илдәрҙең лидерҙары менән бергә, килеп тыуған хәлдән тиҙерәк сығырға ынтыла. Беҙ емешле хеҙмәттәшлек булдырырға теләйбеҙ.\nФранция компаниялары вәкилдәре ауыл хужалығы, тоҡомло малсылыҡ, шулай уҡ дарыу етештереү өлкәһендә хеҙмәттәшлек мәсьәләләре буйынса ҡыҙыҡһыныу белдерҙе. Бынан тыш, Франция ритейлерҙары вәкилдәре Башҡортостанда эшҡыуарлыҡты үҫтерергә теләй. Атап әйткәндә, француздар республикала «Декатлон» магазиндар селтәрен киңәйтергә ниәтләнә. Яҡын арала Өфөлә һәм Стәрлетамаҡта ике магазин асыла.\nТеги: делегациялар,халыҡ-ара хеҙмәттәшлек


Материалы за Март 2016 года » Страница 2 » "Урал" гәзите\n25-03-2016, 17:42 / ---\nНыҡлы аҙымдар менән\nҠайҙа уҡырға барырға? Был һорау мәктәп, гимназия, лицейҙарҙы тамамлаусылар өсөн һәр ваҡыт көнүҙәк булды һәм булып ҡала. Тағы бер нисә айҙан сығарылыш уҡыусылары өсөн һынаулы осор башлана. Берҙәм дәүләт имтиханын тапшырғандан һуң улар алдында күңелдәренә яҡын уҡыу йортона инеү бурысы тора. Киләсәккә ҙур өмөттәр бағлаған егет һәм ҡыҙҙарҙың, балалары мәктәп тупһаһынан оло тормош юлына баҫырға йыйынған ата-әсәләрҙең кисерештәрен, тулҡынланыуҙарын аңларға була. Тәүге аҙым - Берҙәм дәүләт имтиханы. Сығарылыш уҡыусыларының күңелдәре урында түгел әле: имтихандарҙы нисек тапшырырға, ниндәй һөнәрҙе үҙ...\n25-03-2016, 17:41 / ---\nМарт - ҡалабыҙҙа йәшәгән Асия Бәҙретдин ҡыҙы менән Хәлил Мәхмүт улы Садиҡовтар өсөн икеләтә ҡыуаныслы ай һанала. Ошо айҙа уларҙың иңгә-иң терәшеп, бәхетле оҙон ғүмер кисереүҙәренә 55 йыл булһа, Асия Бәҙретдин ҡыҙы 80 йәшлек матур юбилейын билдәләй. Күркәм юбилейҙар уңайынан муниципаль район хакимиәте башлығы В.Г. Мироновтың, Пенсия фонды идаралығы начальнигы К.В. Полетавкиндың, район- ҡала ветерандар советы рәйесе Н.Н. Сафонованың ҡотлау открыткаһын алыуҙарына ғорурлыҡ һәм рәхмәт тойғоһо кисерә хеҙмәт ветерандары....\n25-03-2016, 17:40 / ---\n"Татыу коллективта эшләнем"\nӘнисә ИБРАҺИМОВА 1941 йылдың 26 мартында Мѳфлиха Хәмит ҡыҙы һәм Хәйербәшәр Хабрахман улы Хабрахмановтарҙың күп балалы ғаиләһендә ѳсѳнсѳ бала булып донъяға килә....\n25-03-2016, 16:09 / ---\nҒәбдѳк ауылы ағинәйҙәре “Йомро-йомро йомғағым” тигән кисә үткәрҙе. Сарала ағинәйҙәрҙең һәм ауыл оҫталарының ҡул эштәренән бай күргәҙмә ойошторолдо. Әҡлимә Айытбаеваның, Рәйфә Абдрахманованың, Ләлә Баязитованың, Вәрә Шөғәйепованың, Рафиға Ибраһимованың күҙ яуын алып торған ҡул эштәрен халыҡ һоҡланып ҡараны һәм уларҙы эшләү буйынса дәрес үткәреүҙәрен дә һораны. Кисәнең икенсе өлөшөндә ғаилә парҙары һәм йәштәр өсөн конкурс үткәрелде. “Танышыу”, “Золушканы тап”, “Иң һиҙгер йөрәк”, “Ғаилә төйөнө”, “Вальс” һәм башҡа ярыштарҙа ғаилә парҙары бер ҙә юғалып ҡалмай, бер-береһен уҙҙырып ярышты. Гөлсәсәк...\n25-03-2016, 16:08 / ---\n«Бала һатып алыу»\nХалҡыбыҙҙа балаға бәйле йолалар күп. Шуларҙың береһе «Бала һатып алыу» йолаһы. Уны ғаиләлә бала тормағанда, йәғни үлеп торғанда башҡарғандар. Әсә була торған ҡатын тулғаҡ тота башлағас, Кендек инәһе саҡырылған. Ул уң аяҡ менән ѳйгә үткәс: «Тоҡ бушатырға килдем, тоҡ бушатырға килдем», - тип һамаҡлаған. Бала тыуғас, Кендек инәһе: «Бала һатам, бала һатам, кем ала», - тип һѳрәнләй. Ә атай кеше: «Бала һатһаң, миңә һат, мин алам. Нимәһе менән һатаң?» - ти. Кендек инәһе: «Ғүмере, бәхете менән һатам, алып ҡал», - ти. Шулай итеп, атай кеше мал биреп, баланы тәҙрә аша һатып ала. Был ғаиләнең...\n25-03-2016, 16:07 / ---\nИң яҡшы балалар баҡсаһы иҫәбендә\nБашҡортостанда иң яҡшы балалар баҡсалары билдәләнде. Белем биреүҙе үҫтереү һәм Балалыҡ, ғаилә һәм тәрбиәләүҙе ѳйрәнеү институттары Рәсәй Федерацияһы Белем биреү идаралығының тѳбәк органдары ҡатнашлығында Рәсәйҙең муниципаль балалар баҡсалары рейтингын тѳҙѳнѳ. Рейтингта Рәсәйҙең 24 тѳбәгенән 7182 мәктәпкәсә белем биреү учреждениеһы ҡатнашты. Унда бала ѳсѳн тыуҙырылған шарттар, педагогтарҙың һѳнәри кимәле һәм ѳҫтәмә хеҙмәттәр ҡаралды. Башҡортостандың иң яҡшы мәктәпкәсә белем биреү учреждениеһы тип Бәләбәйҙәге 36-сы балалар баҡсаһы та- былды. Икенсе позицияла - Ѳфѳнѳң 55-се һәм ѳсѳнсѳлә Белорет...\n25-03-2016, 16:06 / ---\nПолиция балалыҡ һағында\nБәлиғ булмағандарҙың енәйәт ҡылыуы дәүләт һәм йәмғиәт ѳсѳн айырыуса ҙур борсолоу тыуҙыра. Ғаиләнең, дәүләт һәм йәмәғәт ойошмаларының балаларҙың тәртибен, шәхес булып формалашыуын контролдә тотмауы енәйәт ҡылыуға килтергән тѳп сәбәптәр булып тора. Насар ғаиләләр, уларҙың тарҡалыуы, ата-әсәнең бала тәрбиәләүҙән ситләшеүе үҫмерҙәрҙә йәмғиәткә ҡарата насар ҡараш тыуҙыра. Полиция хеҙмәткәрҙәре тарафынан бәлиғ булмағандарҙың хоҡуҡ боҙоу, ололарҙың уларҙы енәйәт ҡылыуға йәлеп итеү факттарын асыҡлау маҡсатында йыш рейдтар уҙғарыла. Былтыр Белорет районында үҫмерҙәрҙең енәйәт ҡылыу күрһәткесе 1,5%...\n25-03-2016, 16:05 / ---\nАш оҫтаһы менән татлы\nИкмәк бөтәһенә лә баш, ти халыҡ әйтеме. Йылдар үтә, тормош үҙгәрә, төрлө ризыҡтарҙы тәмләп ҡарай алған заманда йәшәһәк тә, тәү сиратта, өҫтәлебеҙҙе ҡәҙерле һәм туҡлыҡлы ризыҡ - икмәк биҙәй. Ысынлап та, ҡабарып бешкән хуш еҫле икмәк - һәр табындың йәме. Элек-электән иң ҡәҙерле, хөрмәтле ҡунаҡтарҙы икмәк- тоҙ менән ҡаршы алғандар. Хужабикәнең уңғанлығын да бешергән икмәгенә ҡарап баһалағандар. Хәҙер йорттарҙа, хатта ауылдарҙа ла, утын менән яғыла торған мейестәрҙә, ҡатын-ҡыҙҙар икмәк башы - әсетке яһап, уны һалып тормай. Икмәкте магазиндан һатып алыуға ғәҙәтләнеп киттек. Бөгөн магазин...\n25-03-2016, 16:02 / ---\nОшондай девиз аҫтында Рәсәй халҡы Ҡырым ярымутрауы һәм Севастополь ҡалаһының илгә ҡушылыуына ике йыл тулыуын байрам итте. Илебеҙҙең бѳтә ҡалаларында ла ошо йәһәттән 18 мартта митингылар, байрам концерттары ойошторолдо....\n25-03-2016, 15:59 / ---\nБала саҡтан таныш тәм\n12 мартта ҡаланың «Металлург» кинотеатрында аграрийҙар һәм эшҡыуарҙар «түңәрәк ѳҫтәл» артында «Башҡортостандың легендар бренды» пилот проектының киләсәге тураһында фекер алышты. «Ҡарлыман продукттары» заводы пилот проектының беренсе ҡатнашыусыһы булды. Осрашыуҙың маҡсаты - Ватан етештереүсеһе тауарын пропагандалау. Предприятие бәләкәй эшҡыуарлыҡ һәм ғаилә фермалары менән эшләргә әҙер булыуын белдерҙе....


Хәбәрҙәр: Германия миграция ҡануниәтен ҡатыландыра.\nГермания миграция ҡануниәтен ҡатыландыра.\nГермания властары миграция закондарының яңы пакетын әҙерләне. Улар араһында шундай саралар ҙа бар: мигранттар туған-тыумасаһын Германияға тиҙ генә саҡыра алмаясаҡ. Яңы ҡағиҙә буйынса, улар быны ике йыл үткәс кенә эшләй аласаҡ. Өҫтәүенә Марокко, Алжир һәм Тунис имен дәүләттәр иҫәбенә индерелде, был илдәрҙән килеүселәргә Германияла ҡасаҡ статусын алыу ауырға төшәсәк.\n“Кешенең ниндәй илдән килеүен иҫәпкә алып, ентекле айырым тикшереү үткәреләсәк,-тип белдерҙе Германия канцлеры Ангела Меркель.-Беҙ шуны теләйбеҙ: беҙ ҡабул итергә әҙер булғандар йәмғиәттә үҙләшеп китергә мөмкинлек алырға, беҙ ҡабул итә алмағандар кире ҡайтып китергә тейеш.”\nТеркәү системаһын һәм мигранттар өсөн берҙәм шәхес танытмаһы булдырыу күҙ уңында тотола. Ул кешеләр ярҙам һорап төрлө ҡалаларҙа мөрәжәғәт итмәһен һәм төрлө исемдәр аҫтында теркәлмәһен өсөн эшләнә.\nӘйтергә кәрәк, шаршамбы көн Ирактан 50 самаһы мигрант, Германиялағы тәртиптәргә риза булмайынса, үҙ теләктәре менән Берлиндан үҙ илдәренә осто. Тик был һирәк күренеш, әлбиттә. Яҡын Көнсығышта конфликттар туҡталмай тороп, хәлдәрҙең ҡырҡа үҙгәреүен көтөп булмай.


Ҡышҡылыҡҡа салаттар | Йәншишмә\nЙыйған уңышыбыҙҙан ҡышҡылыҡҡа салаттар әҙерләп ҡуйһаҡ, йәйҙең матур мәлдәрен хәтерләтеп торор. Әсе ашарға яратҡандарҙың күңеленә лә бик хуш килер.\nКорейса ҡыяр менән кишер\nЭшләү өсөн 4 килограмм ҡыяр, 1 килограмм кишер, 1 стакан шәкәр ҡомо, 1 стакан аш һеркәһе, 1 стакан үҫемлек майы, 100 грамм тоҙ, иҙелгән ике аш ҡалағы һарымһаҡ, 1 аш ҡалағы төйөлгән ҡыҙыл борос алына.\nЙыуылған кишерҙе эре ҡырғыстан үткәрәбеҙ. Ҡыярҙарҙың баштарын ҡырҡып, тәүҙә – дүрт өлөшкә, унан һәр береһен 2-шәргә бүләбеҙ. (Берәүҙән 8 өлөш килеп сыға.) Шунан инде икеһен ҡушып, тоҙ, шәкәр ҡомо, һарымһаҡ, аш һеркәһе, ҡыҙыл борос һалып, бергә бутайбыҙ. Аҙаҡ дүрт сәғәткә ҡуйып торабыҙ, төнгөлөккә ҡалдырырға ла була. Стерилләнгән банкаларҙы әҙерләгәс, инде ябырға ла мөмкин.\nБыл салатты эшләү өсөн 1-ешәр килограмм ҡыяр, кәбеҫтә, помидор, татлы борос, кишер, һуған, 2 стакан көнбағыш майы, 1 стакан аш һеркәһе, 1 стакан шәкәр, 2 – 3 аш ҡалағы тоҙ кәрәк буласаҡ.\nҠыярҙарҙы йыуып, ярым түңәрәк итеп ҡырҡабыҙ, боросто, кәбеҫтәне – һалам рәүешендә, помидорҙарҙы – өлөшләп, һуғанды – ярым түңәрәк итеп. Ә кишерҙе ҡырғыстан сығарабыҙ. Бөтә туралған йәшелсәләрҙе кәстрүлгә һалып, көнбағыш майы, аш һеркәһе, шәкәр, тоҙ һалабыҙ. Яҡшылап бутағас, утҡа ҡуябыҙ. Ҡайнап сыҡҡандан һуң йәшелсә ассортиһын талғын ғына утта 30 минут бешерәбеҙ. Әҙер салатты стерилләнгән банкаларға ябабыҙ.\nСөгөлдөрҙән һәм кишерҙән\nӘлеге салат өсөн 700 грамм сөгөлдөр, 700 грамм кишер, 500 грамм ҡаты помидор, 2 баш һуған, ярты баш һарымһаҡ, тәменсә тоҙ, 50 грамм көнбағыш майы, саҡ ҡына чили боросо, 70 процентлы 1 сәй ҡалағы аш һеркәһе талап ителә.\nҠаты помидор өлөшләп киҫелә, һуған – һалам рәүешендә. Сөгөлдөр, кишер, һарымһаҡты ҡырғыстан ҡырабыҙ. Барыһын да көнбағыш майы ҡойолған төбө ҡалын табаға һалып, тоҙ өҫтәп, быҡтырабыҙ. Бешеү ваҡытында, тәменә ҡарап, саҡ ҡына чили боросо һалып ебәрергә мөмкин. Ҡулланырға әҙер булғас, ҡышҡылыҡҡа һаҡлар өсөн аш һеркәһе ҡушып, стерилләнгән банкаға тултырабыҙ.\n« Бүләккә – Маҡтау ҡағыҙы\nАҡ балсыҡ битте ағарта »


,,РӘХМӘТ ҺИҢӘ ӘСӘЙ" - МБУК РДК муниципального района Хайбуллинский район\n/ Клубы / Дома культуры / Янтышевский СДК / ,,РӘХМӘТ ҺИҢӘ ӘСӘЙ"\n,,РӘХМӘТ ҺИҢӘ ӘСӘЙ”\n“Ояһында ни күрһә, осҡанында шул булыр” тигән бик тапҡыр әйтем бар бит, ул балаға тап ана шул ғаилә мөхитендә тәрбиә биреүгә ишаралай ҙа инде. Тормошто диңгеҙ менән сағыштырһаҡ, ғаилә – карап, атай кеше – капитан, әсәй штурман һымаҡ була инде. Оло диңгеҙҙә ни генә булмаҫ. Ғаилә карабын ҡаршылыҡтар айсбергына бәреп ҡыйратмаҫ өсөн атай-капитан менән әсәй-штурмандан күпме айыҡ аҡыл, сабырлыҡ, ныҡышмаллыҡ, бер-береһен аңлап йәшәү өсөн зиһен көсө талап ителә. Ғаилә оло илдең бер күҙәнәге булһа ла, ул үҙ мөхитендә килеп тыуған проблемаларҙы бер кемгә лә һалышмай ғына атҡарырға тейеш, сөнки ул проблемалар – һинеке, ә үҙеңдеке – үҙәктә. Кешене кеше иткән нәмә – хеҙмәт. Хеҙмәткә хөрмәт һәр яҡшы нәмәнең башланғысы һымаҡ уҡ, ғаиләлә һалына. Бәләкәй бала нимә генә эшләһәң дә ҡыҫылып, туҡтауһыҙ һорауҙарын яуҙырып, теңкәне ҡоротоуы һәр кемгә билдәле. Бына ошо ваҡытта эшеңде тиҙерәк осламаҡ булып, баланы тыйһаң, эргәңдән ҡыуып ебәрһәң, тәрбиә эшендә тәүге хатаны яһаның, тигән һүҙ. Ғаиләлә алынған тормош һабаҡтары ғүмер буйы тоғро юлдаш булыр балаңа. Тулы ғаиләлә хеҙмәт тәрбиәһе алып үҫкән бала тормошта үҙ юлын тиҙерәк табасаҡ, илебеҙгә кәрәкле, файҙалы кеше булып өлгөрәсәк.\nБалалар, тормош аҡылын атай-әсәй өлгөһөнән күберәк алалар. Уларҙың ипле һүҙҙәре, бәхетле ғаилә мөхите күңелдәрендә ыңғай хис-тойғолар ғына яралта. Атай менән әсәйҙең һөйөүҙән балҡыуы, уларҙан ағылған тыныслыҡ, эске ышаныс, балаларына күсә, тормошта ныҡлы аҙымдар менән атларға көс-ҡеүәт өҫтәй, илһамландыра, рухландыра. Эйе, бәлиғ булмаған, ҡараусыһыҙ ҡалған балалар проблемаһы йәмғиәтебеҙҙә элек-электән кѳнүҙәк мәсьәлә һанала. Сит баланы тәрбиәгә алырға һәр кем дә баҙнат итә алмайҙыр. Кеше балаһын ҡарау өсөн, беренсенән, бала йәнле булыу, икенсенән, үтә лә сабыр, өсөнсөнән, үтә лә киң күңелле булыу кәрәктер.\nБына ошондай сабыр, киң күңелле, бала йәнле, ботыр, оло йөрәкле әсәйҙәр, районыбыҙҙың төрлө ауылдарынан, йыйылды, 6 март Йәнтеш мәҙәниәт йортона. Мәҙәниәт йорто хеҙмәткәрҙәре тарафынан ойошторолоп ,,РӘХМӘТ ҺИҢӘ ӘСӘЙ” исемле сара үткәрелде. Сарала ҡатнашыусыларҙы мәҙәниәт йорто директоры Л.Ф. Ултракова, райондың опека бүлеге начальнигы С.М.Пахтусова, ҡатын-ҡыҙҙар советы рәйесе З.Д.Искужина,ауыл депутаттары С.Х.Искужина һәм З.С. Сынбулатова ҡотланы. Ауылыбыҙҙың һәүәҫкәр артистары тарафынан бик матур концерт ҡуйылды.Артабан сара йыр-моңға, дәртле бейеүҙәргә үрелеп барҙы.Төрлө уйындар уйнап ,тормош мәшәҡәттәренән арынды әсәйҙәр. ә инде тәмле сәй табынын З.С.Сынбулатова, Ф. Искужина, З.Х. Ишкабулавалар әҙерләне.


Умартасылар быйыл мул уңыш алып һөйөнә | ГТРК «Башкортостан» — Новости Уфы и РБ\n30 июля 2020 — 14:46 ГТРК «Башкортостан»\nКөндәр йылы тороу арҡаһында уңыш быйыл мул, ти улар. Благовещен районы Ошмянка ауылынан Алтынбаевтар өсөн умартасылыҡ быуындан-быуынға тапшырылып килгән шөғөл. Альберт Михайлович бәләкәйҙән үк атаһынан күреп умарта ҡарарға өйрәнгән. Хужалыҡтағы 70 умартаны хужаға улдары тәрбиәләшергә ярҙам итә. Был шөғөл уңғандарҙы ярата, бал ҡорттарын тәрбиәләү өсөн үҙең дә улар кеүек тынғыһыҙ булырға тейешһең, ти ул. Альберт Алтынбаев ғаиләһе өсөн бал һатыу төп килем сығанағы. Шуға ла биш улын да бала саҡтан был шөғөлгә йәлеп итеп үҫтерә. Быйыл бал былтырғыға ҡарағанда күпкә яҡшыраҡ, ти хужа. Күс көслө булған осраҡта бер умартанан 56 кг бал алырға мөмкин.Ошо арауыҡ эсендә бал кәсебенең бар нескәлектәрен өйрәнеп, бөжәктәрҙең хатта кәйефен асыҡларға күнеккән. Умартасы эшен ҡәҙимге көн менән ялға бүлеп ҡарамай Алтынбаевтар. Үҫеп килгән быуын да умартасылыҡҡа әүәҫ. Әле умартасылар йүкә балын һурҙыртып алды. Сәскә балы иһә август айында көтөлә. Был тәмлекәсте һатыусылар араһында мутлашыусылар ҙа етерлек, шуға күрә дөрөҫ һайлай белеү ҙә мөһим, ти тәжрибәле умартасы.Ҙур уңыштарға өлгәшеү өсөн умартасы ла бал ҡорто кеүек төндө көнгә ялғап эшләргә тейеш. Быуындан-быуынға тапшырылып килгән кәсепте улдар ҙа, ейән-ейәнсәрҙәр ҙә дауам итер, тип ышана Альберт Алтынбаев.


Мөфтөй яуап бирә » Башҡортостан гәзите\nМөфтөй яуап бирә\n30-04-2015, 19:34 // --- // Баҫып сығарырға\nЕргә эйелер мәл\n– 1 Май байрамы элек ифрат күңелле үтә, демонстрацияға сыға торғайныҡ. Хәҙер ундай саралар ҡайһы бер урындарҙа ғына уҙғарыла. Өс-дүрт көнлөк был ялды ерҙә ҡаҙынып ҡына уҙғарырға тура килә...\nӘс-сәләмү-ғәләйкүм үә рәхмәтул-лаһи үә бәрәкәтүһ, хөрмәтле ҡәрҙәштәр! Иң тәүҙә барығыҙҙы ла Яҙ һәм Хеҙмәт байрамы менән ихлас күңелдән тәбрикләйем! Ата-бабабыҙ һалған юлдан тайпылмайынса тырышып эшләйек, шул уҡ ваҡытта ял итергә лә ваҡыт табайыҡ, йәш быуын да ошондай күркәм тәрбиә алып үҫһен.\nӘле айырыуса игенселәр өсөн тынғыһыҙ мәл. Бураҙналарға тәүге орлоҡ төшә, тимәк, ҙур эш башлана. Сәскәнеңдең баш ҡалҡытыуы, уны тәрбиәләп үҫтереү, йәй буйы хәстәрләү, аҙаҡ уңышты йыйып алыу... Баҫыу эшсәндәре ошо ауыр хеҙмәтенән кинәнес тапһын, Аллаһ Тәғәлә шифалы ямғырҙарҙан өҙмәһен, көҙгө муллыҡҡа күмәкләп ҡыуанырға яҙһын, иншаллаһ!\nӘ әлеге һорауға килгәндә, “ерҙә ҡаҙынып ҡына уҙғарырға тура килә” тигән һүҙҙәр мосолман өсөн бөтөнләй ят. Һәр кеше өсөн хеҙмәт ана шул өй эсенән, ихатанан башлана бит. Яҙҙың матур көндәрендәге бер нисә көнлөк ялды баҡсалағы эштәр менән булып, йорт эргәһен таҙартып үткәреү элек-электән күркәм ғәҙәткә ингән. Ғөмүмән, паклыҡ Исламда ифрат юғары баһалана. “Таҙалыҡ – имандың иң ҙур өлөшө”, – тигән пәйғәмбәребеҙ Мөхәммәт ғәләйһис-сәләм. Тәү сиратта әҙәм балаһының күңеле саф булырға тейеш. Асыу һаҡлау, яуыз ниәт менән йәшәү кешене ауырыуға һабыштыра, яҙмышын боҙа. Икенсенән, тәндең таҙа булыуы мөһим. Ул йәндең паклығына, күңелдең сәләмәтлегенә алып килә. Шуның өсөн дә Исламда йыуыныуға ҙур иғтибар бүленгән. Был ғәмәлде башҡарған әҙәм балаһы паклана, гонаһтан арына, һәм уның тормошона, һис шикһеҙ, бәрәкәт килә.\nТимәк, еребеҙ ҙә таҙа булырға тейеш. Ул беҙҙе һыйындыра, туйындыра. Бөтөн ризығыбыҙ – ерҙә. Ҡәҙерен белмәһәк, һаман да бысратһаҡ, киләсәктә ниндәй хәлгә төшөрөбөҙҙө күҙ алдына килтереү мөмкин түгел. “Ҡөрьән Кәрим”дә: “Эй, әҙәм балалары, беҙ һеҙҙе Ерҙән яралттыҡ”, – тиелгән икән, йән һәм йүн биргән ҡиммәтебеҙҙе ҡәҙерләп һаҡларға бурыслыбыҙ, хөрмәтле ҡәрҙәштәр. Эргә-тирәбеҙҙәге тәбиғәткә хәстәрлекле булыу менән бергә баҡсаны, ишек алдын таҙа тотоуға ла ҙур иғтибар бүлеү мөһим. Пәйғәмбәребеҙ шулай ҡушҡан. Баҡсала, ейер еләк-емеш, йәшелсә үҫкән урында, ерҙең таҙа, тәрбиәле булыуы зарур. Ошо матурлыҡ, шулай уҡ ихатаның бөхтәлеге, йәшеллеккә күмелеүе әҙәм балаһының тормошона ҙур бәрәкәт бирә. Әле бит һоҡланып туймаҫлыҡ мәл: ағас-ҡыуаҡ япраҡ яра, күптән көткән тупраҡ еҫе аңҡый, ҡоштар кемуҙарҙан һайрай... Тәбиғәттә яңы тормош башланыуы үҙе үк көстө, йәшәү дәртен арттырып, эшкә ҡеүәт бирә.\nАллаға шөкөр, республикабыҙҙа тәбиғәтте һаҡлауға иғтибар арта бара. Йыл да тирә-йүнде таҙартыу өмәләре уҙғарыла. Был – борондан килгән изге ғәмәлебеҙ. Элек-электән ауылдың аҡһаҡалдары, имамдар тирә-яҡтың таҙалығына ҙур өлөш индергән, йәштәрҙе үҙ өлгөһөндә тәрбиәләгән. Ошо эш артабан да дауам итһен ине.\nАллаһ Тәғәлә һәммәбеҙгә лә ерҙе яратырға, уның ҡәҙерен белергә, таҙалығын, именлеген хәстәрләргә насип ҡылһын. Был үҙ сиратында милләтебеҙҙең, рухыбыҙҙың сәләмәтлеген тәьмин итер, иншаллаһ. Әс-сәләмү-ғәләйкүм үә рәхмәтул-лаһи үә бәрәкәтүһ! Амин.


Грузия һәм Көньяҡ Осетияла биш көнлөк һуғыш ҡорбандарын иҫкә алалар. 2008 йылда Грузия Көньяҡ Осетия башҡалаһын утҡа тотто. Бер көндән һуң төбәккә Рәсәй ҡораллы көстәре инеп Грузияны тыныслыҡҡа саҡырҙы. 12 августа операция тамамланды. 26 август Рәсәй Көньяҡ Осетия һәм Абхазияны рәсми таныны. Яуап итеп Грузия беҙҙең ил менән дипломатик мөнәсәбәттәрҙе өҙҙө.\nПортугалияла урман янғындары ҡотора. Тәбиғәт ҡазаһы менән көрәшкә 5 мең кеше йәлеп ителгән. Көслө ел уттың күберәк майҙанды ялмап алыуына булышлыҡ итә. 5 урында янғын әле һаман контрогә алынмаған.\nИнтернет селтәрендә әлеге ваҡытта Олимпия уйындары үткән Рио-де-Жанейрола үҫмерҙәрҙең туристарҙы талауы тураһындағы роликты 11 миллион кеше ҡараған. Йәш енәйәтселәр үтеп барыусыларҙы асфальтҡа һалып тигәндәй талай. Улар муйындағы алтын сылбырҙарҙы ғына һалдырып алмай, сумка һәм рюкзактарҙы ла алып ҡаса.


Рифат Сабитов “ТЭФИ” менән бүләкләнде | ГТРК «Башкортостан» — Новости Уфы и РБ\n20 ноября 2019 — 19:17 ГТРК «Башкортостан»\nТөбәк телевидениеһын үҫтереүгә индергән өлөшө өсөн Бөтә Рәсәй дәүләт телерадиокомпанияһының генераль директоры урынбаҫары Рифат Сабитов “ТЭФИ” менән бүләкләнде. Юғары телевизион награданы Волгоградта “ТЭФИ-төбәк” конкурсының еңеүселәрен тәбрикләү тантанаһында тапшырғандар. Рифат Абдулваһап улы - билдәле йәмәғәт эшмәкәре, сәйәсәт фәндәре кандидаты, Рәсәйҙең атҡаҙанған мәҙәниәт хеҙмәткәре. Телевидениелағы хеҙмәт юлын ул 1978 йылда башлай. Әлеге көндә Бөтә Рәсәй дәүләт телерадиокомпанияһының төбәк департаментын етәкләй.


21 января 2019 — 16:25 ГТРК «Башкортостан»\nАмериканың Чили дәүләтендә ер тетрәгән. Уның көсө — 6,7 магнитуда. Белгестәрҙең мәғлүмәтенә ярашлы, ер тетрәү үҙәге 150 мең кеше йәшәгән КокИмбо ҡалаһынан 16 километр алыҫлыҡта һәм 53 километр тәрәнлектә урынлашҡан. Ҡорбандар юҡ. Әммә ҡурҡыштан ике өлкән йәштәге кеше йөрәк өйәнәгенән үлгән. Әйткәндәй, Чили “ут ҡулсаһы”нда урынлашҡан. Бында 8,8 магнитудалы 2010 йылдағы ер тетрәүенән 600-ҙән ашыу кеше һәләк булғайны.\nНью-Йоркта күпер шартлатҡандар. Гудзон йылғаһы аша Таппан Зи күпере 1964 йылда һалынған һәм ныҡ таушалған. Шуға төҙөүселәр уны юҡ итергә ҡарар сығарған. Уны шартлатҡан мәлде ҡарарға ҡала халҡы йыйылған. Аҙаҡ күпер ҡалдыҡтарын йылғанан алып эшкәртергә планлаштыралар.\n“Еләкле” юлбарыҫ. Мальтала тыуған юлбарыҫ балаһын Истанбул ҡалаһының зоопаркына күсергәндәр. “Еләкле” тип алтын юлбарыҫтарҙы атайҙар. Уларҙың йөндәренең төҫө башҡаларҙыҡына ҡарағанда асығыраҡ һәм һирәк осрай. Бөтә донъяла ике тиҫтә генә ошондай үҙенсәлекле юлбарыҫ ҡалған, ти зоопарк хеҙмәткәрҙәре.


Кино — ул милли мәҙәниәтте һаҡлауҙа көслө ҡорал - Культурный мир Башкортостана\nКино — ул милли мәҙәниәтте һаҡлауҙа көслө ҡорал\nФәрит Ғәбитов — республиканың иң әүҙем кино эшмәкәрҙәренең береһе булараҡ танылыу яулаған шәхес, ошо өлкәлә бай тәжрибә туплаған кеше. Уның хәтерендә башҡорт кинематографының образы һаҡлана. Фәрит Фәтих улы Ғәбитов кинопрокат эшен ойоштороусы, Рәсәйҙең кинематографистар Союзы ағзаһы, Башҡортостан Республикаһының атҡаҙанған мәҙәниәт хеҙмәткәре, Рәсәйҙең почетлы кинематографы. Ул- милли кино сәнғәтенең барлыҡҡа килеүенән алып бөгөнгө үҫешенә баһа бирә алыусы шаһит.\nРәсәй Президенты Укызана ярашлы, дәүләт киноһы сәнғәтенең сифатын үҫтереү маҡсаты менән, 2016 йыл—Рәсәй киноһы йылы тип иғлан ителгәйне.Кино йылы-2016 тамамланыу уңайынан Фәрит Фәтих улы менән күрешеп, йыл йомғаҡтарын байҡап, һөҙөмтәләр менән танышып әңгәмә ҡорҙом.\nФәрит Ғәбит улы, бер аҙ тарихҡа күҙ һалып китәйек, Башҡортостанда кино ҡасан төшөрөлә башлай?\nБашҡортостанда тәүге таҫмаларҙы Мәскәү һәм Екатеринбургтан килгән студиялар төшөрә һәм улар, нигеҙҙә, этнографик характерҙа була. 1910 йылда "Ырымбур", "Алтын приисккыларын эшкәртеү" тигән ҡыҫҡа метражлы фильмдар төшөрөлә. 1915 йылда "Ҡымыҙ" исемле фәнни-популяр фильм, 1916 йылда – "Ҡылғанлы дала" фильмы донъя күрә. 1915 йылда режиссер В. Гардин Л.Н. Толстойҙың "Кешегә күпме ер кәрәк?" хикәйәһен экранлаштыра.\nГраждандар һуғышы осоронан байтаҡ ҡына документаль-хроник фильмдар һаҡланған. Артабан "Өфөлә 1 май", "Һабантуй" (1925), "Ҡыҙыл Башҡортостан" (1929), "Азия сигендә", "Совет әкиәте", "Башҡорт ҡыҙы" (1930), "Данлы юбилей" (1939), "Икенсе Баку" (1940) тигән документаль фильмдар ижад ителә. 1937 йылда "Ленфильм"дан режиссер П. Петров-Бытов Башҡортостанда "Пугачев", фильмының ҡайһы бер күренештәрен төшөрә. С. Юлаев ролен К. Мөхөтдинов башҡара. 1940 йылда режиссер Яков Протазанов төп ролдә Арыҫлан Мөбәрәков уйнаған "Салауат Юлаев" фильмын эшләй. 1959-1960 йылдарҙа Свердловск киностудияһы "Сыңрау торна" фильм-балетын экранлашыра.\nМәғлүм булыуынса 1959 йылда Башҡортостан телевидениеһы барлыҡҡа килә, һеҙҙең ҡарамаҡҡа кино сәнғәтен үҫтереүҙә телевидение ниндәй роль уйнаны?\nТелевидениеның кино төркөмө байтаҡ фильмдар ижад итте. Улар араһында "Башҡорт балы" (сценарий авторы А. Филлипов), Заһир Исмәғилевтың кинопортреты булған "Тыуған моңдар" фильмы (режиссеры Ғ. Ҡудашев) иң уңышлы эштәрҙән һанала.\nБашҡорт киноһының тәүге режиссерҙары кемдәр улар?\n1972 йылда Ғата Имаев сценарийы буйынса, оператор Ильдус Ғәлиуллин һәм режиссер Әмир Абдразаков тәүге тапҡыр “Өмөт” фильмын төшөрә. Әмир Абдразаков - башҡорт киноматографияһына нигеҙ һалыусы тәүге режиссер, тип мин һанайым. 1990 йылдың 25 майында республикала "Башҡортостан" киностудияһы эш башлай. Уның етәксеһе итеп юллап астырыусы һәм ойоштороусы билдәле режиссер Әмир Абдразаҡов билдәләнә. "Ишмулла", "Зәки Вәлиди Туған" (режиссеры Ә. Абдразаҡов), "Аксаков һәм Башҡортостан", "Азатлыҡ ҡапҡаһы" (режиссеры Малик Яҡшымбәтов), "Инештәр", "Ғәскәров" (режиссеры Вил Кәримов), "Мин – Салауат Азатлыҡ" (режиссеры Г. Шеверов), һәм байтаҡ документаль фильмдар төшөрөү менән эшен башлап ебәргән киностудия һуңғы йылдарҙа нәфис фильмдары менән тамашасы күңелен яулай башланы.\nРежиссер Әмир Абдразаҡов яҙыусы Яныбай Хамматов романдары буйынса "Бөртөкләп йыйыла алтын" тигән 4 сериялы нәфис фильм ижад итә.\nРежиссер Булат Йосоповтың "Быяла юлсы", "Ауыл өҫтөндә йәйғор", "Сөмбөлдөң етенсе йәйе", Мостай Кәрим әҫәре буйынса "Оҙон-оҙаҡ бала саҡ" фильмдары экранға сыҡты.\nЗаманында үҙен талантлы театр һәм кино актеры итеп танытҡан Айсыуаҡ Йомағолов кино юлын һайлай һәм үҙенең , "Төндә мөмкин" тигән диплом эше менән бер нисә абруйлы халыҡ-ара һәм Рәсәй кинофестивалдәрендә , "Иң яҡшы режиссер", "Иң яҡшы ҡыҫҡа метражлы фильм" тигән исемдәр яуланы.. Танылған Рәсәй актеры Марат Башаров төшкән "Елғыуар" кинофильмы ла тамашасылар күңеленә хуш килде.\nБеҙҙең кинотаҫмалар башҡаларҙан ниндәй яҡтары менән айырыла?\nБеҙҙең режиссерҙарҙың эштәре бик көслө, һәр фильмда тәбиғилек, ысынбарлыҡ ярылып ята. Башҡорт киематографияһы үҙ ҡарашы, үҙ фекере булған йәш көстәр менән йылдан-йыл тулылана. Бөгөнгө көндә башҡорт киноһы ла яйлап үҫешә, донъя кимәленә сыға, милли колоритлы фильмдар халыҡ-ара фестивалдәрҙә призлы урындар яулай. Башҡорт режиссерҙарының картиналары изге хис-тойғолар, ихласлыҡ менән туҡылған. “Башҡортостан” киностудияһының фильмдары- халҡыбыҙҙың рухи хазинаһы, тип әйтер инем. Милләтебеҙҙең үҫеш кимәлен күрһәтеп тороусы сәнғәт ул. Кинематографияһы киң үҫеш алған халыҡты донъя кимәлендә таныйҙар. Йәш, талантлы кинорежиссерҙарыбыҙ тырышлығы менән туған телебеҙҙә фильмдар төшөрөлә. Башҡорт кеүек көслө, бай тарихлы халыҡтың кино сәнғәте, бер һүҙһеҙ, йәшәргә хаҡлы. Йәштәр өсөн кинонан да көслөрәк пропаганда юҡ. Улар, китап уҡымаһа ла, кинофильмдарҙы ҡарай, шуларҙан фәһем ала, һығымта яһай, донъяға ҡарашы формалаша. Башҡорт халҡының үҙ мәнфәғәттәрен яҡтыртҡан, уны борсоған мәсьәләләрҙе күтәргән милли киноһын ҡарарға тейеш.\nБашҡорт “кинематография мәктәбе” нисек барлыҡҡа килде?\nМәктәп йылдар дауамында балыҡҡа килә. Башҡорт телендә фильмдар төшөрөлеүе кино тарихында үҙе бер ҙур аҙым һанала. Милли үҙенсәлектәрҙе һәм һыҙаттарҙы, көнкүренешебеҙҙе сағылдырған фильмдар төшөрөлә. Киләсәк тә беҙҙең режиссерҙар иҫ киткес тәбиғәтебеҙҙе, халҡыбыҙҙың данлы шәхестәре тураһында яңы фильмдар төшөрөр әле.\nКино йылы сиктәрендә ниндәй саралар ойошторолдо?\nБилдәле булыуынса, ғинуарҙа Өфөлә тантаналы шарттарҙа Кино йылы асылды, уның сиктәрендә төрлө саралар уҙҙы. Шулай уҡ Башҡортостанда Рәсәй киноһы йылында Республика марафонына старт бирелде. Ағымдағы йылдың 1 мартында эстафетаны тәүгеләрҙән булып Сибай ҡалаһы ҡабул итте, 2 мартта Баймаҡ халыҡ ижады үҙәгендә йөрәктәргә үтеп инерлек сара уҙғарылды. Шулай уҡ Ауырғазы, Ғафури, Миәкә, Федоровка –барлығы 20 –ләп район үҙәктәрендә кино марафондарында ҡатнашырға тура килде.\nБыйыл да һәр йылдағыса “Көмөш Аҡбуҙат” III Халыҡ-ара милли һәм этник кино фестивале шаулап-гөрләп уҙып китте...\nБашҡортостан ике континент бәйләнгән ерҙә, Европа һәм Азия цивилизациялары киҫешкән ерҙә урынлашыуы юҡҡа түгел. Ысынлап та, Башҡортостан - ил сәйәсәте һәм мәртәбәле мәҙәни саралар үткәреү үҙәгенә әүерелгән. Фестивалдә сит ил киноматографистарының күпләп ҡатнашыуы, байрамға сағыу һәм милли биҙәктәр өҫтәне.\nБыйылғы “Көмөш Аҡбуҙат» III Халыҡ-ара милли һәм этник кино фестиваленә Германия, Ҡазаҡстан, Ҡырғыҙстан, Иран, Непал, Мексика, Америка Ҡушма Штаттары, Әрмәнстан, Сирия, Франция, Әзербайджан, Таджикстан, Афғанстан, Швейцария, Тайвань, Бангладеш, Монголия илдәренән 268 эш тәҡдим ителде. Фестиваль Башҡортостан Республика Башлығы грантына уҙғарылды.\nӨсөнсө йыл уҙғарылып килгән был фестиваль йылдан –йыл киң офоҡтарға һуҙыла, билдәлелек яулай. Мәғлүм булыуынса, “Көмөш Аҡбуҙат” кинофестивале милли һәм этник фильмдарға бағышланған фестиваль. Фестивалдә ҡатнашҡан кинотаҫмаларҙы ҡарап, беҙ һәр милләттең мәҙәниәтен, ғөрөф-ғәҙәтен, йолалары менән асыҡ танышабыҙ.\nКино - ул милләтте тәрбиәләүсе сәнғәт тармағы. Кино сәнғәте һөнәр кешеһенең гүзәл образын тыуҙырып, рухи йәһәттән файҙалы эш башҡара. Фәрит Фәтих улы Ғәбитов Рәсәй һәм Башҡортостан киноһының да ныҡлы үҫеш аласағына, кинематография өлкәһенә ныҡлы иғтибар биреләсәгенә ышаныс белдерҙе. Рәсәй киноһы йылы башҡорт киноһына ла үҫеш килтерер. Кино йылы йәмғиәтебеҙҙә юғары әхлаҡи ҡиммәттәрҙең нығыныуына тағы бер аҙым яһаны, тип әйтеп булалыр.\nӘңгәмә ҡороусы: Гүзәл Багаева\nВ Стерлитамаке прошли концерты ко Дню защитника отечества\nСуббота, 23 февраля 2019 | Подробнее >\nВ Уфе состоится VII Всероссийский детский и юношеский конкурс-фестиваль джазовой музыки «Жёлтые ботинки»\nВ рамках празднования 100-летия республики в Уфе состоялся концерт Хоровой капеллы России им. А. Юрлова и НСО РБ\nПятница, 22 февраля 2019 | Подробнее >


Республика ведомстволары 2015 йылғы эш һөҙөмтәләрен барлауын дауам итә\nБөгөн Башҡортостандың финанс министрлығында ла киңәйтелгән коллегия ултырышы үтте. Бюджет дефициты, былтыр 145 миллион һум тәшкил иткән. Был һуңғы ете йыл арауығындағы иң түбән күрһәткес.\nШуның менән бергә республика алдында торған бөтә социаль бурыстар теүәл үтәлде тип билдәләне ултырышта финанс министры Рида Собханғолова. Ҡаҙна килеменең күп өлөшөн «Башнефть», «Сода», «Учалы тау комбинаты» кеүек ҙур предприятиелар тәьмин иткән. Ә бына алкоголь акциздары ике йыл рәттән түбәнәйә, ошо сәбәпле дәүләт ҡаҙнаһы ике миллиард һумға яҡын аҡса юғалтҡан. Артабан да бурыстарҙы үтәү өсөн бюджет аҡсаларын һөҙөмтәле ҡулланыуҙы күтәрергә кәрәк тиелде ултырышта.\nРида Собханғолова Башҡортостандың, финанс министры:\n«2015 йылдың бюджетын башҡарыу ҡатмарлы шарттарҙа үтте. Иҡтисад һәм социаль сфераның тотороҡлоғон арттырыу буйынса ваҡытында ҡабул ителгән саралар бюджет килемен арттырыу мөмкинлеге бирҙе».


Беҙҙең атайҙарҙы һуғыш урланы » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Беҙҙең атайҙарҙы һуғыш урланы\nБеҙҙең атайҙарҙы һуғыш урланы 02.08.2014 // Йәмғиәт\nҠош балаһы ҡанат менән тыуа,\nһауаларға менеп юғала.\nКешеләр ҙә ҡош балаһы кеүек\nҮҙ яҙмышын эҙләп юл ала.\nМинең атайым Әғзәм Ғөбәйҙулла улы Тажетдинов 1898 йылда Баймаҡ районының Байым ауылында урта хәлле крәҫтиән ғаиләһендә тыуған. Атайымдың әсәһе, йәғни өләсәйебеҙ — Яңылбикә, олатайым Ғөбәйҙулла исемле булған.\nАтайым Бөйөк Ватан һуғышында һәләк була. Беҙ, атайһыҙ ҡалған һуғыш йылы балалары, аслыҡ-яланғаслыҡты үткәреп, унан һуңғы ауырлыҡтарҙы үҙ елкәләребеҙҙә татып, илде аяҡҡа баҫтырыуҙа әүҙем ҡатнашып үҫтек. Аҙаҡ үҙебеҙ ҙә ғаиләләр ҡороп, тәртипле, матур-матур балалар үҫтерҙек, Аллаға шөкөр. Халыҡ шағиры Әнғәм Атнабаев ошо шиғыр юлдарында хәс тә беҙҙең турала әйткән кеүек:\nҺуғыш беҙҙе ҡолаҡтарҙан тартып,\nВаҡытынан иртә өлгөрттө.\nКистән бала итеп йоҡлатты ла\nТаң атыуға инде ир итте.\nАталары һуғышҡа киткәндә сәңгелдәктә ятҡан балалар ҙа хәҙер күптән инде пенсия йәшендә. Үҙҙәре лә олатай, өләсәй булған. «Атаһынан ҡалған — ярты етем, әсәһенән ҡалған — үкһеҙ етем» тигәндәй, һуғыш арҡаһында атайһыҙ ҡалған Салауат, Азамат, Әғләм, Мөбинә, Хәлимә, Сәфәрғәле Тажетдиновтар, Кәшәфетдин, Фәтхетдин, Әсмә, Әлмира, Зәйнетдин Ғәлиндәр, шулай уҡ Ләлә һәм Айрат Ғәлиндәр, Рафаэль Хәлитов, Әхмәр Бикмөхәмәтов кеүек ауылдаштарымдың күңелдәрендә «атай» һүҙе ниндәйҙер буй етмәҫлек хыял һымаҡ уйылып ҡалды.\nАтайым фронтҡа киткәндә бәләкәй бала ғына булғанлыҡтан, уның тураһында күп хәтерләмәйем. Әммә бер мәл күңел түрендә әле лә һаҡлана. Һуғышҡа китерҙән бер көн алда беҙҙе, өс улын, ике ҡыҙын, алмаш-тилмәш күтәреп, яратып-һөйөп алып йөрөнө. Уның: «Эй, балаҡайҙарым, бигерәк бәләкәйһегеҙ шул», — тигән һүҙҙәре лә хәтерҙә.\nИртәгәһен әсәйебеҙ беҙҙе таң менән уятты:\n— Тороғоҙ, балалар, атайығыҙ китә бит, — тине, үҙе күп илауҙан шешенеп бөткәйне. Беҙ атайҙың ҡайҙа китерен дә белмәйбеҙ. Ғүмер буйы колхоз йылҡыларын көткәс, мал ҡарарға китәлер, тип уйлайбыҙ. Туң тәҙрәләрҙе өрә-өрә тишек яһап, уның артынан ҡарап тороп ҡалдыҡ. Саналарға егелгән аттар атайыбыҙҙы һәм ауылдың байтаҡ кешеһен ер аяғы-ер башы — мәңгелек ут эсенә алып киткән икән, беҙ уны тик һуңынан ғына белдек.\nАтайымды саҡ-саҡ ҡына төҫмөрләйем. Исмаһам, фотоһы ла һаҡланмаған. Дини кеше булараҡ, ул фотоға төшөүҙе хилаф күргән. Уның төҫө булып 1939 йылда Мәскәүгә Бөтә Союз халыҡ хужалығы ҡаҙаныштары күргәҙмәһенә барғанда Бөтә Союз Старостаһы М.И. Калинин ҡулынан алған Маҡтау ҡағыҙы ғына һаҡланған. Был — атайымдың хеҙмәтенә күрә хөрмәтте, эшсәнлеген, тырышлығын билдәләүсе берҙән-бер документ. Ауылдаштарыбыҙ, уны белгән-күргән кешеләр, «бик изге күңелле, мәрхәмәтле, эшлекле булды», тип иҫкә ала ине.\nҺуғыш... Ҡот осҡос һүҙ. Германия беҙгә һуғыш башлаған... Был һүҙҙәрҙе мин, кескенә малай, аңлап етмәй инем. Нисек инде ул һуғыш башланған? Ни өсөн? Беҙ урам буйында күрше малайҙар менән «аҡтар, ҡыҙылдар» булып һуғыш уйыны уйнаған кеүекме икән? Мин уны аңламаным, һуңға табан өлкән ағай, апайҙарҙың үҙ-ара һөйләшкәнен тыңлап, әкренләп был һуғыштың уйын түгеллеген, ә ниндәйҙер ҡот осҡос афәт икәнлеген төшөнә башланым.\nКолхоз бригадиры, атайымдың бер туған ҡустыһы Ғибат ағайҙың ауыл халҡы алдында һөйләгән телмәрен әсәйем гел генә хәтерләй һәм, ҡабат-ҡабат иҫләп, беҙгә һөйләй торғайны. Уның:\n— Беҙ еңеүен еңербеҙ ул, тик был һуғыш ҡаты буласаҡ. Ул оҙаҡҡа һуҙылыр, ауылда ҡалғандарға бик ҡыйын буласаҡ. Күптәребеҙ был яу яланында ятып ҡалыр, — тигән һүҙҙәре дөрөҫ булып сыҡты.\nӘсәйемдең һөйләүенсә, ауылдың ир-егеттәре аттарға тейәлеп йә йәйәүләп һуғышҡа китә башлаған. Ҡарт-ҡоро, ҡатын-ҡыҙ уларҙы зыяратты уҙғансы оҙатып тороп ҡалған. “Абрар Ғәзизов “Һарытау” гармунында һыҙҙырып уйнап ебәрҙе”, – ти торғайны әсәйем. Уға һуғышҡа китеүселәр ҙә ҡушылып йырлаған:\nБеҙ ауылдан сыҡҡан саҡта,\nДонъя хәлен белеп булмай,\nХуш булығыҙ, туғандар.\nТаңдар атһа, ҡояш ҡалҡа,\nАлһыу нурға бәйләнеп.\nИҫән булһаҡ, бер ҡайтырбыҙ,\nҠояш кеүек әйләнеп.\nҠәҙерле кешебеҙ тураһында хәтирәләрҙең бик аҙы ғына иҫтә ҡалған. Атайым йорт һалырға йыйынған булған. Бура бурап, уны күтәреп ултыртҡан, әммә ҡыйығын да ябып өлгөрмәй, соланы ла эшләнмәй ҡала. Аҙаҡ әсәйебеҙҙең был өйҙө көс-хәл менән эшләп бөтөрөп, яңы йортҡа күсеп сығыу татлы төш һымаҡ ҡына булып хәтерҙә ҡалған.\nБөйөк Еңеүҙе шатлыҡ менән ҡаршы алдыҡ. Был көндө беҙ Аҡбалсыҡ ерендә балтырған, көпшә, ҡуянтубығы, ҡымыҙлыҡ, ҡаҡы, йыуа, бәкес һымаҡ ашарға яраҡлы үләндәр йыйып йөрөй инек. Күрше Икенсе Этҡол ауылында таҡта ярыу заводы бар ине. Ҡапыл завод бер өҙлөкһөҙ оҙон-оҙон итеп гудок бирә, бер туҡтауһыҙ ҡысҡырта башланы. Элек ул ҡыҫҡа-ҡыҫҡа итеп сәғәтенә бер генә ҡысҡыртып ала торғайны. Был хәл беҙҙе ғәжәпкә ҡалдырҙы. Еңеүҙең яҡынлашып килеүе тураһында белә инек. Шуға күрә беҙҙән өлкәнерәк Кәшәфетдин, Әүхәҙи, Салауат ағайҙар һиҙенеп:\n— Һуғыш бөткән, — тип ҡысҡырып ебәрҙе, һәм беҙ күмәкләп ауылға табан йүгерҙек. Байым халҡы, сәсеү ваҡыты булһа ла, баҫыу эштәрен ҡалдырып, ауылға ҡарай ағыла башланы. Халыҡ бер-береһен ҡотлай, шатлана, илаша.\n— Беҙ еңдек!!! — тип ҡысҡырыша.\nИң тәүҙә ауылға Абдрахман ағай Зарипов орден-миҙалдар тағып ҡайтып төштө. Мин уларға барып:\n— Беҙҙең атайҙы күрмәнеңме, ул ҡасан ҡайта? — тип һорағаным әле лә хәтерҙә. Ә ул мине тынысландырып:\n— Дошманды еңдек, тиҙҙән ҡайтыр, — тигән була ул. Минең аҙаш Азамат бәхетле, ул хәҙер атайлы, ә беҙ, атайһыҙ ҡалған малайҙар, атайлы тиҫтерҙәребеҙгә ҡарап көнләшәбеҙ. “Аталы бала — арҡалы, инәле бала — иркәле” тигәндәй, атайлы малайҙарға әҙ генә ҡырын һүҙ йә йоҙроҡ эләкһә:\n— Атайыма әйтәм, — тип ҡайтып китерҙәр ине. Үҙҙәре аталары менән маҡтаналар. Беҙ иһә: «Атайыбыҙ булһа, беҙ ҙә шулай ғорурланыр инек», — тигән булабыҙ ҙа эскә ут йотабыҙ.\nАуылға берәм-берәм иҫән ҡалған яугирҙәр ҡайта башланы. Уларҙың һәр береһенең йөҙөнән үҙебеҙҙең яҡындарыбыҙҙы, атайҙарыбыҙҙы эҙләнек.\nҺуғышҡа ун һигеҙ йәше лә тулмаҫ элек киткән ауылдашыбыҙ Сәғәҙи Ҡәйепҡолов ҡайтып төштө. Ул Берлинды алыуҙа ҡатнашҡан, Германияның үҙендә булып, дошманды өңөндә дөмбәҫләп ҡайтҡан яугир. Бик күп күстәнәстәр, бүләктәр менән ҡайтып, беҙҙең кеүек етем-еҫерҙе ҡыуандырҙы. Беҙгә Германиянан алып ҡайтҡан кәнфит-печеньеларын таратты, ә ҡустыһы Әүхәҙи менән Нәжметдингә ауыҙ гармуны бүләк итте. Сәғәҙи ағай алып ҡайтып ашатҡан шул тәмлекәстәрҙең тәме әле һаман да тел осонда тора кеүек.\nҺәр фронтовик балаларҙы, «атайығыҙ тиҙҙән ҡайтыр», тип йыуата торғайны. Беҙ быға ышанабыҙ, оло юлдан күҙҙәребеҙҙе алмай көн дә көтәбеҙ. Ә ул юҡ та юҡ. Айҙар, йылдар буйы көттөк, әммә атайыбыҙ ҡайтманы...\nБеҙҙең атай 1943 йылдың 19 мартында Смоленск өлкәһендә барған ҡаты һуғыштарҙың береһендә һәләк була. Наумово ауылында ерләнә. Был турала беҙгә военкоматтан ебәрелгән «ҡара ҡағыҙ»ҙа әйтелгәйне. Атайымдың ҡайҙа ерләнгәнен белгәс, күпме тапҡыр уның ҡәберен барып күрергә ынтылдым. Төрлө сәбәптәр арҡаһында бара алманым. Был тормош шундай үкенестәрҙән торалыр инде. Ошо Наумово ауылына барып:\n— Бына, атай, мин һине эҙләп таптым. Ятҡан ерең тынысмы? Беҙ, һинең балаларың, үҫеп, кеше булдыҡ. Бала саҡта «атай» тип өндәшер кешебеҙ эргәлә булмаһа ла, ҡәҙерлебеҙҙең һөйәктәре ятҡан ҡәберлекте күреп, унда тыуған яҡтың тупрағын илтеп һалырға тип ынтылдыҡ. Беҙ һине, атай, гел иҫкә алабыҙ, һының беҙҙең күңелдәрҙә һәр саҡ йәшәр. Беҙҙе бит Әғзәмдең улы, Әғзәмдең ҡыҙы тип йөрөтәләр. Беҙ бит һинең ҡаныңдан, йәнеңдән яралғанбыҙ, — тип әйтке килә. — Рухың рәнйемәһен, атай. Яу ҡырында ятып ҡалдың. Беҙҙең йәшәү өсөн ғүмереңде бирҙең. Үҫкәндә лә, хәҙер ҙә исемеңде телдән төшөрмәнек. Фамилияңа оят килтермәнек, һинең ейән-ейәнсәрҙәрең дә шулай булыр тип ышанабыҙ.\n1942 йылдың декабрь айында беҙҙең ғаиләлә фажиғәле ваҡиға булды. Ул ҡыш үтә һалҡын ине. Әғләм ҡустым, йылынам тип, ҡыуыҡһыҙ етеле шәм (ете ептән үрелгәне — етеле, ун ептән үрелгәне унлы шәм тип атала ине) янына килеп ултырҙы, әммә шәм ҡапыл ҡолап, майы ҡустым өҫтөнә түгелде. Шәмдә кәрәсин түгел, ә бензин булған икән. Ҡустымдың өҫтөнә шунда уҡ ут ҡапты. Иҙән йыуып йөрөгән 13 йәшлек Мөбинә апайым, һүндерәм тип, иҙән йыуған һыуын уның өҫтөнә һипте, ул тағы ла көслөрәк янып китте. Күпме генә тырышһаҡ та уны ҡотҡара алманыҡ. Ике көн ҡысҡырып ятып вафат булды.\nӘсәйем: «Ерләр өсөн ауылда оло ир заты ҡалмағас, беҙ, ҡатын-ҡыҙҙар, ислам дине буйынса зыяратҡа инеү тыйылған булһа ла, туң ерҙе соҡоп, ҡәбер ҡаҙып, дини йолаларҙы үҙебеҙсә атҡарып ҡуйҙыҡ», — тип һөйләне аҙаҡтан. Был бөтәбеҙ өсөн дә ҡаты ҡайғы булды. Уны оҙаҡ онота алмай ыҙаланыҡ. Йылдар үткәс тә Әғләм ҡустымдың асырғанып ҡысҡырыуы ҡолаҡҡа килеп бәрелә. Меҫкен әсәйебеҙ нисек түҙгәндер был ҡайғыға.\nБулды инде заманалар, шәм тоҡандырыр өсөн кәрәсине, ашҡа һалыр өсөн тоҙо, ут тоҡандырам тиһәң, шырпыһы булманы. Һуғыштан һуң да шырпы, кәрәсин, тоҙ алтын хаҡына торошло ҡиммәтле әйбер ине. Усаҡҡа ут тоҡандырыр өсөн ҡышҡы һыуыҡ көндәрҙә ялан аяҡлап күршенән тере ҡуҙ алып сыҡҡан саҡтар бөгөнгөләй хәтерҙә. Шырпы булмау сәбәпле, ҡуҙҙы һүндермәйенсә, көлгә күмеп һаҡлай торғайнылар. Шул замандарҙан ут алышып торған иң яҡын күршеләрҙе «ут күрше» тип атанылар.\nБеҙҙе әсәйем ҡайғы килһә, артыҡ бөтөрөнмәҫкә, шатлыҡ килһә, артыҡ кәперенмәҫкә өйрәтте. Атайымдың «ҡара ҡағыҙы» килгәс тә әсәйем үтә төшөнкөлөккә бирелмәне, ҡайһы берәүҙәр кеүек ҡойолоп төшмәне. Беҙҙе лә ныҡ тотто, күңел төшөнкөлөгөнән әрсәләне:\n— Бер беҙҙә түгел, илгә килгән ҡайғы, өй һайын хәсрәт, өй һайын “ҡара ҡағыҙ”. Илап-һыҡтап ҡайғыны еңеп булмай, — ти торғайны.


Ҡыҙыҡ был тормош » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Рухиәт » Ҡыҙыҡ был тормош\nҠыҙыҡ был тормош 18.05.2018 // Рухиәт\nТәүге әҫәрем — “Ҡалдырма, әсәй!” повесын яҙғас, нәшриәткә алып барҙым. Унда ултырған ағай (ул да яҙыусы) ҡулъяҙмамды тиҙ генә ҡарап сыҡты ла миңә текәлде.\n— Ҡустым, был яҙмаңдың тиҙ арала китап булып сығырына шикләнәм, — тине ул. — Хәҙер оҙон әҫәрҙе кем уҡып ултырһын? Етмәһә, һине берәү ҙә белмәй. Һин, лутсы шиғыр яҙ! Шиғыр булһа — китап итеп сығарабыҙ.\nКөтөлмәгән хәбәрҙән аптырап ҡалдым:\n— Ағай, мин бит шиғыр яҙа белмәйем.\n— Һе, уның ни ҡыйынлығы бар. Ул үҙе бер система. Ана шул системаға өйрәнеп алаһың да, әйҙә, алға!..\nКабинеттан кәйефем һүрелеп сығып киттем. Изге күңелле кешеләр ҙә юҡ түгел. Уларҙың тәҡдиме менән киләһе йылда китабым барыбер донъя күрҙе.\nӘ мин шиғыр яҙмайым. Яҙа ла белмәйем, теләмәйем дә, сөнки ысын шиғриәттең ниндәй булырға тейеш икәнен яҡшы аңлайым. Уны ижад иткәс, Мостай, Рәми, Назар Нәжми, Атнабай, Рәйес Түләк кимәлендә яҙырға кәрәк. Шуны беләм: шиғыр яҙмаһам, минән башҡорт шиғриәтенә файҙа күберәк буласаҡ.\nЕтәксе вазифаһына кемделер тәғәйенләү тураһында һүҙ сыҡҡан. Берәү йәш егетте тәҡдим иткән.\n— Ул әле йәш бит. Яңы 30-ы тулған. Иртәрәк уға... Әлегә кабинетта баш баҫып эшләй бирһен, — тигән үрҙәгеләр.\nЙылдар үткән. Йәнә етәксе вазифаһына тәғәйенләү мәсьәләһе килеп тыуған. Был юлы теге кеше үҙенең кандидатураһын тәҡдим итергә булған.\n— Һ-ы-ы... Һиңә пенсияға ла күп ҡалманы бит әле. Хәҙер һуң бит инде. Йәштәргә юл бирергә кәрәк, — тип яуаплағандар.\nБер мәктәптә яҙыусылар менән осрашыу булғайны. Сара бик йәнле, ҡыҙыҡлы барҙы. Ул бөткәс, беҙҙе директор сәй эсергә саҡырҙы. Ашханаға ингәс, табындың муллығына “аһ” иттек. Вәт, әй! Әҙерләнгәндәр тәк әҙерләнгәндәр! Өҫтәлдә нимә генә юҡ.\nҠыш булыуға ҡарамаҫтан, емеш-еләктең ниндәй генә төрө юҡ. Ул бәлеш, ул сәксәк, ул ҡоймаҡ, шәңге, бәрәмәстәр... Әллә биш төрлө ҡайнатма... Аштың да төрлөһөн әҙерләгәндәр. Тәрилкәлә “мине һоғон, мине” тигәндәй, ҡаҙ боттары өйөлөп ята. Иң беренсе булып нимәһенә ынтылырға белмәй, күҙ ҡамаша.\n— Беҙ ризыҡ күрмәгән әҙәмдәр түгел, шулай ҙа бындай хөрмәтегеҙ өсөн ҙур рәхмәт. Ул тиклем үк толланмаһағыҙ ҙа булыр ине, — тине, уңайһыҙланып, сатирик Венер Исхаҡов.\n— Күренеп тора, бында әҙәбиәтте һөйгән халыҡ йәшәй. Ана бит, туйға һымаҡ әҙерләнгәндәр, — тип өҫтәнем мин.\nБыл һүҙҙәрҙе ишеткән директорҙың ауыҙы йырылды.\n— Дөрөҫөн әйткәндә, бөгөн беҙ Обрнадзорҙы көткәйнек. Ә улар килмәне лә ҡуйҙы. Уларға тигән һый һеҙгә яҙған икән. Оялмағыҙ, әйҙәгеҙ, ынтылығыҙ!\nТере яҙыусы буламы?\nБөрйән районында һөйләнеләр был хәлде. “Иртән яҙыусы Айгиз Баймөхәмәтов менән район мәҙәниәт йортонда осрашыу була” тигән иғлан элеп ҡуйғандар. Быны күргәс, башланғыс класта уҡыған малайҙың иҫе киткән:\n— Әсәй, ә тере яҙыусылар буламы? — тип һораған ул.\nМалайҙың былай тип уйлауына һис тә аптырарлыҡ түгел. Үҙем дә мәктәптә уҡығанда шул уҡ фекерҙә инем, сөнки әҙәбиәт дәресендә гелән үлгән яҙыусыларҙың ижадын өйрәнә инек. Әҙәбиәттән имтихан биргәндә лә, тәү сиратта яҙыусының тыуған һәм үлгән йылын һорай торғайнылар.\nӘле лә арабыҙҙа бынамын тигән әҙиптәр бар. Әҫәрҙәрен хет бөгөндән мәктәп программаһына индер... Ижадсыға тейешле иғтибар күрһәтеү өсөн мотлаҡ үлгәнен көтөргә кәрәкмәйҙер.\nҺинең өсөн генә\nАуылда үҙемә йорт һалып йөрөйөм. Бураны күтәргәс, түбә таҡтаһын ябырға сират етте. Ә беҙҙең яҡта пилорама тотоусы кешеләр быуа быуырлыҡ.\nӘллә ҡайҙа ете ят кешегә йөрөмәйем тип, үҙ танышыма барҙым. Бығаса төҙөлөш эштәре менән булышмағас, хаҡтарын да белмәйем.\n— Таҡта күпме тора? — тип һораным.\n— Һинең өсөн генә кубометрын алты мең һумға бирәм, — тине танышым. — Ни тиһәң дә, яҙыусы кешеһең. Китаптарыңды бөтә халыҡ уҡый.\nБыл һүҙҙәрҙән эсемә йылы йүгерҙе. Барыбер яҙыусы кешегә хөрмәт бар икән. Шунда уҡ аҡсаһын түләп тә ҡуйҙым. Иртәгәһенә теге материалдарҙы барып алып ҡайттым.\nӘ бер нисә көндән туғаным шул уҡ кешегә таҡта алырға китте. Һәм ни ғәжәп: ул кубометрын биш мең һумға алған.\n— Ә ниңә Айгизгә мең һумға ҡиммәтерәк биргәнһең? — тип ҡыҙыҡһынған туғаным.\n— Ул яҙыусы кеше бит... Тимәк, бай! Мин бит уны алдаманым. “Һинең өсөн генә” тинем һатҡанда...\nТатарстанда төрки донъяһының йәш яҙыусылар фестивале уҙғарылды. Абруйлы сараға байтаҡ илдәрҙән ҡунаҡтар килгәйне. Ике көн дауамында Ҡазанда төрлө осрашыуҙа булдыҡ, ә өсөнсө көнөнә беҙҙе бөйөк Туҡайҙың тыуған төйәгенә — Арша районына алып барҙылар.\nЕтемлектә үҫеп, халыҡ символына әүерелгән шағирҙың эҙҙәрен һаҡлаған Ҡырлай, Ҡушлауыш ауылдары — Татарстандың Мәккәһенә әүерелгән. Шуға республикаға килгән ҡунаҡтарҙы мотлаҡ шунда алып баралар икән. Йыш ҡунаҡ ҡабул иткәс, бындағы мәктәп уҡытыусылары ла, уҡыусылар ҙа актерға әйләнеп бөткән. Матур итеп шиғыр уҡыйҙар, дәртле итеп бейейҙәр, йырлайҙар. “Был балаларҙың уҡырға ваҡыты ҡаламы икән” тип тә уйлап ҡуйҙым.\nАршанан ҡайтыр алдынан, ҡунаҡтар өсөн табын әҙерләнеләр. Шунда район хакимиәте вәкиле бер ҡыҙыҡ хәлде һөйләп көлдөрҙө әле.\nСовет осоро. Баҫыу эше ҡыҙған мәл. Бындай миҙгелдә (бигерәк тә ер кешеһе өсөн) көндөң һәр минуты ҡәҙерле. Шул саҡ обкомдан колхоз рәйесенә шылтыраталар икән. “Иртәгә сит өлкәнән мәртәбәле ҡунаҡтар килә. Һеҙ уларҙы юғары кимәлдә ҡаршы алырға тейешһегеҙ!”\n— Беҙҙең сәсеү бара бит әле. Бөтәһе лә баҫыуҙа. Ҡунаҡ ҡаршыларға ваҡытыбыҙ булмаҫ ул, — тигән рәйес.\n— Никаких! Һеҙ — Туҡайҙың яҡташтары! Әйттем — бөттө! Әҙер тороғоҙ!\nНисек кенә булмаһын, обкомға ҡаршы барып булмай. Ҡыҙыу эште ташлап тороп, ҡунаҡ ҡабул иткәндәр. Барыһы ла яҡшы үткән, ҡунаҡтар ҙа, түрәләр ҙә ҡәнәғәт ҡалған. Бөтәһен дә оҙатып ҡуйғас, колхоз рәйесе ауыр һулаған. Баҫыу эшен шул сәбәпле ваҡытында тамамлап булмаҫ, тип көйәләнгән.\nЭстән янып, хафаланып, рәйес өйөнә ҡайтып бара икән. Юл ыңғайы Туҡайҙың һәйкәле янында туҡтаған.\n— Әй, Туҡай! Үҙең дә йүнле тормош күрмәгәнһең. Беҙгә лә тыныс йәшәргә ирек бирмәйһең, — тип әйткәнен үҙе лә һиҙмәй ҡалған.\nУйлай китһәң, бөйөк шәхестәрҙең яҡташы ғына түгел, милләттәше булыу ҙа еңел түгел шул. Ул һәр кемгә оло яуаплылыҡ, тырышлыҡ, фиҙакәрлек бурысын да өҫтәй.\nБер кемде лә үпкәләтмәҫ өсөн, был хәлдең ҡайҙа һәм кем менән булғанын әйтеп тормайым. Хәйер, бындай осраҡтың күптәр менән булыуы ихтимал.\nДәүләт нәшриәтендә шундай яҙылмаған ҡанун бар: яҙыусының китабы биш йылға бер баҫыла. Әҫәрең ташҡа баҫылып, таралып бөтһә лә, биш йылды көтәһең. Бер заман нәшриәткә оло йәштәге шағир ҡулъяҙмаһын килтергән.\n— Ағай, китабыңды әле генә сығара алмайбыҙ. Тегенеһе донъя күргәнгә яңы ике йыл үтте, — тигәндәр уға. — Тағы өс йыл көтәһең инде...\n— Юҡ, туғаным, өс йыл көтөп булмаҫ инде. — Ҡулъяулығы менән күҙ йәшен һөртөп алған шағир. — Минең һәр көнөм һанаулы, һаулыҡ хөрт, йөрәк насар эшләй. Был минең һуңғы йәйем, күрәһең. Үҙ хәлемде үҙем яҡшы беләм. Мин үлгәс, ул китап сыҡты ни, сыҡманы ни! Уның ни ҡыҙығы бар. Ошо шатлығымдан мәхрүм итмәгеҙ иҫән сағымда, һуңғы китабымды баҫтырығыҙ инде...\nНәшриәттә эшләгәндәрҙең йөрәгенә үтеп ингән был һүҙҙәр. Етмәһә, хушлашыу һымағыраҡ шиғырҙары ла байтаҡ икән. Оло кешенең хәленә ингәндәр. Шулай итеп, пландан тыш ағайҙың шиғри йыйынтығын сығарғандар. Бер йыл үткәс, теге шағир йәнә нәшриәттең ишеген шаҡыған. Был юлы ул иҫтәлектәр китабының ҡулъяҙмаһын алып килгән.\n— Ҡустылар, хәлдәрем бик хөрт, яңы ғына дауахананан сыҡтым, — тигән ул, йөрәген тотоп. — Миңә йәшәргә күп ҡалманы. Бына ошонда яҙылған иҫтәлектәрем халҡыма һуңғы һүҙем булып етһен ине.\nИнде икенсе мәртәбә уның “һуңғы” китабын сығарырға ашыҡмағандар.\n— Ағай, беҙ үҙ һүҙебеҙҙә торҙоҡ, китабыңды тиҙләтеп сығарҙыҡ. Ә һин үҙ һүҙеңдә торманың бит, — тип яуаплағандар уға.\nАвтор: Айгиз БАЙМӨХӘМӘТОВ.\nБер быуаттан йәнә тупланы Темәс 31.03.2019 // Рухиәт\nТап бынан йөҙ элек булған кеүек үк, ҡунаҡтарҙы Темәс ерендә һыбайлылар флагтар тотоп ҡаршы алды....\nТатарстан башҡорттары ҡоролтайға әҙерме? 30.03.2019 // Рухиәт\nБөгөн Ҡазанда Татарстан башҡорттары ҡоролтайы ултырышы булды....\nБабичтың кендек ҡаны тамған ер ул Ҡыйғаҙытамаҡ! 30.03.2019 // Рухиәт\nБашҡортостан автономияһының йылъяҙмасыһы, дәүләт эшмәкәре, шағир, музыкант, ойоштороусы Шәйехзада...\nШәхестәре данлай төйәкте 30.03.2019 // Рухиәт\nБашҡортостандың 100 йыллығы уңайынан Ейәнсура районы үҙәге Иҫәнғолда күркәм байрам тантаналары...\nСанкт-Петербургта – башҡорт ҡоролтайы 30.03.2019 // Рухиәт\nV Бөтә донъя башҡорттары ҡоролтайына республикабыҙҙың ҡала-райондарында, милләттәштәребеҙ күпләп...\nТотош уҡырға 143\nБайғусҡар музейында – тәүге ҡунаҡтар 27.03.2019 // Рухиәт\nХәйбулла районының Байғусҡар мәҙәниәт йорто янында музей асылды. Уны экспонаттар менән...\nДәүләкәндәр ҡорға йыйылды 27.03.2019 // Рухиәт\nБөгөн Дәүләкән ҡалаһында район башҡорттары ҡоролтайы ултырышы үтте....\nБеҙ үҙебеҙҙекеләрҙе ташламайбыҙ! 23.03.2019 // Рухиәт\nРеспублика Башлығы вазифаһын ваҡытлыса башҡарыусы Радий Хәбиров юбилей тантанаһында тел һәм...\nДуҫлыҡ тамырҙарыбыҙ тәрәндә 23.03.2019 // Рухиәт\nРеспубликабыҙҙың оло байрамына тѳрлѳ милләт вәкилдәре килде. Уларҙың һәр ҡайһыһы Башҡортостанға,...\nХәлең нисек, Хәйбулла башҡорто? 23.03.2019 // Рухиәт\nРеспубликаның 100 йыллығын билдәләү уңайынан Аҡъяр мәҙәниәт йортонда Хәйбулла районы башҡорттары...\nВәкәләтле илселәр 22.03.2019 // Рухиәт\nБына нисәмә йыл инде “Китап” нәшриәте уҡыусыларын һөйөндөрөп, халыҡҡа рухи аҙыҡ өләшә....\nТарих ни һөйләй? 20.03.2019 // Рухиәт\nИле бар халыҡ кәм булмаҫ....


Яман шеште ниндәй вирус тыуҙыра? » журнал Башкортостан кызы | Башҡортостан ҡыҙы журналы\nЯман шеш йоҡмай, тибеҙ, ләкин уны булдырыусы йоғошло вирустар барлығын беләһегеҙме икән? Кеше папилломаһы вирустары – енси юлдарҙағы вируслы инфекцияны тыуҙырыусы вирустар. Бөтә донъяла киң таралған был инфекцияны енси тормош алып барыусы ирҙәрҙең һәм ҡатындарҙың күпселеге йоҡтора, ҡайһы берҙәре ғүмер дауамында уны бер нисә тапҡыр эләктереп өлгөрә.\nВирустың йөҙҙән ашыу төрө бар. Күбеһе һаулыҡ өсөн ҙур ҡурҡыныс тыуҙырмай, дауаламайынса ла бер нисә айҙан юҡҡа сыға. Ләкин кәмендә ун дүрт төрө яман шеш тыуҙырыусыларҙан һанала. Аналыҡ муйынтығы яман шеше барлыҡҡа килеүгә 70 процент осраҡта ошо вирустың 16-сы һәм 18-се төрҙәре сәбәпсе. Шулай уҡ арт юл, аналыҡ еңсәһе, ауыҙ ҡыуышлығы һәм йотҡолоҡ рагы үҫешеүе лә ҡайһы бер осраҡта ошо вирус менән бәйле. Вирустың онкология тыуҙырыусы төрҙәре (бигерәк тә 6-сы, 11-се төрҙәре) арҡаһында осло башлы кондиломалар, һулыш юлдарында папилломалар барлыҡҡа килеүе мөмкин.\nАналыҡ муйынтығы яман шеше донъяла ҡатын-ҡыҙҙарҙағы рак сирҙәре араһында дүртенсе булып тора. 2018 йылда уның яңы 570000 осрағы теркәлгән. Йыл һайын ошо ауырыуҙан 320000 мең ҡатын вафат була, уларҙың 85 проценты – үҫешеүсе илдәрҙә йәшәүсе гүзәл заттар. Ә алға киткән илдәрҙә кеше папилломаһы вирусына ҡаршы вакцинация программаһы ғәмәлгә ашырыла, даими рәүештә ҡатын-ҡыҙҙарҙа был вирус инфекцияһы барлығын-юҡлығын тикшереп торалар. Тикшереү рак алды сирҙәрен улар аҙмағанда – дауалап булырҙай саҡта асыҡларға ярҙам итә.\nҺөҙөмтәле профилактика саралары алып барыу ошо сирҙән үлеүҙәрҙе кәметеү мөмкинлеген бирер ине. Был саралар вакцинациянан башлана. Ул ҡыҙ балаларға 9 – 14 йәшлек саҡтарында яһала. Беренсел профилактикаға шулай уҡ үҫмерҙәргә аңлатыу эштәре алып барыу ҙа инә. Уларға енси тормошто иртә башлауҙың, осраҡлы бәйләнештәрҙең зыянын ентекләп төшөндөрөү мөһим. Енси тормош менән йәшәй башлағандарға иһә презерватив файҙаланыуҙың зарурлығын аңлатыу мотлаҡ. Улар үҫмер саҡта тәмәке тарта башлауҙың аналыҡ муйынтығы яман шеше һәм онкологияның башҡа төрҙәре тыуыуына булышлыҡ итеүен дә белергә тейеш. Малайҙарҙы сөннәтләү ҙә был тәңгәлдә медицина күҙлегенән файҙалы булыуын билдәләгем килә.\nЕнси тормош менән йәшәүсе ҡатындар 30 йәштән алып аналыҡ муйынтығы туҡымаларында ғәҙәти булмаған үҙгәрештәрҙе, рак алды сирҙәре барлығын-юҡлығын асыҡлау өсөн тикшерелеп торорға тейеш.\nӘлеге мәлдә папиллома вирусына ҡаршы өс вакцина бар. Улар вирустың 16-сы, 18-се төрҙәренән һаҡлай, бер үк ваҡытта онкология тыуҙырыусы бер нисә төрөнә (улар бик таралмаған) кәртә булып тора. Вакцинаның икәүһе шулай уҡ осло башлы кондиломалар барлыҡҡа килтереүсе вирус төрҙәре үҫешен тотҡарлай.\nВакцина организм вирус менән осрашмаҫ борон индерелһә, юғары һөҙөмтә бирә. Шуға күрә Бөтә донъя һаулыҡ һаҡлау ойошмаһы ҡыҙҙарҙы енси тормош башламаҫ элек вакцинацияларға кәңәш итә.\nҠайһы бер илдәрҙә малайҙарға ла прививка яһай башланылар. Сөнки ул ир-атты ла енси ағзаларҙың яман шешенән һаҡлай.\nШуны билдәләп үтергә теләйем: прививка яһатыу тикшерелеп торорға кәрәкмәй тигәнде аңлатмай. Тикшереүҙәр йыш ҡына ҡарап тороуға һап-һау, сирҙең бер билдәһе булмаған ҡатындарҙың аналыҡ муйынтығында рак алды ауырыуҙарын, йә яман шеште асыҡлай.\nБылтыр Бөтә донъя һаулыҡ һаҡлау ойошмаһы барлыҡ илдәргә аналыҡ муйынтығы яман шешен бөтөрөүгә йүнәлтелгән сараларҙы көсәйтергә, уларға мөмкин тиклем күберәк халыҡты йәлеп итергә саҡырып мөрәжәғәт итте. Төп өс сараға ошо яҙмала бәйән иткән вирусҡа ҡаршы вакцинация, даими тикшерелеп тороуҙар һәм рак алды үҙгәрештәрен дауалау, шулай уҡ аналыҡ яман шеше асыҡланған ауырыуҙарҙы дауалау инә. Журнал уҡыусы ҡатындарға йәнә һәм йәнә мөрәжәғәт итәм: үҙ һаулығығыҙға, ҡыҙҙарығыҙ сәләмәтлегенә иғтибарлы булығыҙ!\n«Ҡатын-ҡыҙ һәм ир-ат һаулығы» клиникаһы акушер-гинекологы, Башҡортостандың\nһаулыҡ һаҡлау алдынғыһы, юғары категориялы табип.\nПапиллома вирусының аналыҡ муйынтығы рагы үҫешенә килтереү сәбәптәре:\n*вирустың яман шеш тыуҙырыусы булыуы;\n*иммунитет ҡаҡшауы. Мәҫәлән, ВИЧ йоҡторғандарҙа папиллома вирусы яман шеште тиҙерәк барлыҡҡа килтерә;\n*енси юл менән күсеүсе хламидиоз, гонорея, енес ағзаларындағы герпес кеүек сирҙәрҙең булыуы;\n*иртә бала табыу һәм күп бәпесләү;\nТеги: Һаулыҡ - ҙур байлыҡ Рәүфә Йәнтилина


Импортты алмаштырыуға йүнәлтелгән сәйсәт үҙ һөҙөмтәләрен бирә | ГТРК «Башкортостан» — Новости Уфы и РБ\n18 January 2016 — 15:40\nБашҡортостан хужалыҡтары һауымды арттыра. Йыл башынан барлығы 45 мең тоннанан ашыу һөт һауылған. Бер һыйырҙан уртаса 148 килограмм һөт алынған. Был уҙған йылдың ошо осоро менән сағыштырғанда 22 килограмға күберәк. Шул уҡ ваҡытта, магазин кәштәләрендә һөт ризыҡтары ҡиммәтләнде. Мәҫәлән, һөттөң хаҡы кәмендә 40-50 һум. Ивано-Казанка ауыл биләмәһендә ике һөт фермаһы бар. Уларҙың береһе Поступалов ауылында урынлашҡан. Рәзидә Зәйҙуллина хужалыҡта һигеҙенсе йыл эшләй. Һауынсының хеҙмәт хаҡы һауылған һөттөң күләменән сығып билдәләнә. Сит ил тауарҙарын алыштырыу бурысы ҡуйылғас, хужалыҡтар хәҙер үҙҙәре тауар етештереп, һатырға тырыша. Сөнки, тап ошолай табыш алырға мөмкин. Предприятиела һөт, ҡаймаҡ, сыр, эремсек – барлығы 6 төр һөт ризығы етештерелә. Иҡтисади ауырлыҡтар булыуға ҡарамаҫтан, улар яҡты өмөттәр менән йәшәй. Ошо осорҙа һыйырҙар күпләп быҙаулай башлай. Был иһә яңы мөмкинлектәр аса. Хужалыҡта 418 һауын һыйыры бар. Әле уларҙың 170 генә быҙаулаған. Тәүлегенә һауынсылар 2 тонна һөт һауа, ҡалған һыйырҙар быҙаулағас, һөт күләме тағы ла артасаҡ.Фермер хужалығында етештерелгән һөттөң литры 25 һум самаһы. Сауҙа кәштәләренә барып еткәнсе, уның хаҡы тағы ла күтәрелә. Был предприятиеның магазинында һөт 33 һум менән тәҡдим ителә.Яңыраҡ сауҙа үҙәктәрендә һөт ҡиммәтләнде. Эсемлектең литры 40-50 һумдан алып 90 һумға тиклем барып етә. Белгестәр билдәләүенсә, тауарға хаҡты аралашсы компаниялар арттыра. Ә кемдең үҙ магазины бар, продукцияһын ғәҙел хаҡ менән оҙата. Башҡортостан буйынса бер һыйырҙан тәүлегенә 11 килограмҡа яҡын һөт алына. Был уҙған йылдың ошо осоро менән сағыштырғанда килограмм ярымға күберәк. Һөттөң күләмен арттырырға иҡтисади саралар мәжбүр итә. Бынан тыш, быйыл да „500 ферма„ программаһы ғәмәлдә ҡала. Уның оҙайтылыуы үҙебеҙҙә етештерелгән продукцияға ихтияжды арттырыр, тип көтөлә.


Көслө фракция республика мәнфәғәттәрен яҡларға бурыслы\n14 Сентябрь 2021, 23:45\nТауыш биреү башланыуға һанаулы көндәр ҡалды. Йома, 17 сентябрҙә, һайлау участкалары асыласаҡ.\nБашҡортостанда партиялар һайлауға әҙерләнеүен дауам итә. Тауыш биреү башланыуға һанаулы көндәр ҡалды. Йома, 17 сентябрҙә, һайлау участкалары асыласаҡ.\nӨфөлә Салауат Юлаев майҙанында “Берҙәм Рәсәй” партияһы кандидаттары һайлаусылар менән осрашыу үткәрҙе.\n“Рәсәйҙә “Хәүефһеҙ һәм сифатлы автомобиль юлдары” милли проекты әүҙем тормошҡа ашырыла. Ул беҙгә Өфөлә, республикала юлдар төҙөргә һәм ремонтларға, яңы күперҙәр һалырға ярҙам итә. Башҡа милли проекттар ярҙамында мәктәптәр һәм балалар баҡсалары төҙөлә, ихаталар төҙөкләндерелә, яңы йәмәғәт киңлектәре барлыҡҡа килә. Дәүләт Думаһында яңы саҡырылышта көслө, ҡеүәтле фракция эшләргә тейеш, ул Башҡортостандың мәнфәғәттәрен алға һөрөргә, яҡларға бурыслы”, – тине сығышында Дәүләт Думаһының етенсе саҡырылыш депутаты Рафаэль Мәрҙәншин.\nБашҡортостан Дәүләт Йыйылышы – Ҡоролтай вице-спикеры Эльвира Айытҡолова белдереүенсә, Дәүләт Думаһында буласаҡ фракция республика үҫеше өсөн өҫтәмә аҡса йәлеп итергә тейеш, төбәк Башлығы ла буласаҡ депутаттар алдында ошо бурысты ҡуя.\n"Беҙҙең һайлаусыларҙы борсоған төп темалар – медицина, транспорт хеҙмәтләндереүе, торлаҡ-коммуналь хужалыҡ. Тик, дөйөм алғанда, шуны әйткем килә: осрашыуҙар бик ыңғай үтә. Партияның әйтер һүҙе, күрһәтер нәмәһе бар. Һәр осрашыуҙа “Уңайлы ҡала мөхите”, “Башҡорт ихаталары” проекттарын тормошҡа ашырыуҙы дауам итеү мөмкинлеге ҡарала. “Берҙәм Рәсәй”ҙең халыҡ программаһы тураһында һүҙ йөрөтһәк, ул ныҡлы уйланылған һәм аныҡ. Унда һәр кем үҙенең һорауҙарына яуап таба ала. Әсәй һәм өләсәй, депутат булараҡ, хәҙер программаны тиҙерәк ғәмәлдә күргем килә. Халыҡ программаһын булдырыу – берҙәм эштең башы ғына. Беҙ һәр ваҡыт фекерҙәштәребеҙгә таянабыҙ", – тине Дәүләт Йыйылышы – Ҡоролтай вице-спикеры Эльвира Айытҡолова.\n“Берҙәм Рәсәй” көндәре бөгөн Дәүләкән районында ла үтте. Унда Дәүләт Думаһы депутаты Павел Качкаев ҡатнашты. “Беҙ һәр ҡала һәм районда үҙгәрештәр күрәбеҙ һәм алда ла пландар бик күп”, – тине ул.\nЛДПР линияһы буйынса Башҡортостандың партия кураторы, Дәүләт Думаһы депутаты Иван Сухарев Стәрлебаш районында булып, хакимиәт башлығы Рөстәм Рахманғолов менән эш осрашыуы үткәрҙе, урындағы халыҡ менән аралашты, хәл-торошто ҡараны, коронавирус инфекцияһы таралыу шарттарында эпидемиологик хәлде, медицина ярҙамын ойоштороу сифатын тикшерҙе, социаль-иҡтисади үҫеш йүнәлештәре һәм етеп килгән һайлауҙар тураһында һөйләште. Халыҡ үҙен борсоған проблемаларҙы еткерҙе, матди хәлдәре насарланыуы, эш хаҡының түбән булыуы, социаль йәһәттән аҙ тәьмин ителгәндәрҙең, күп балалыларҙың торлаҡ шарттарын яҡшыртыу кәрәклеге, юлдар торошоноң ҡәнәғәтләндермәүе тураһында әйтте.\nКПРФ партияһы вәкилдәре Өфөлә В.И. Ленинға һәйкәл асыу сараһында ҡатнашты. Революция юлбашсыһына яңы һәйкәл билдәле академик Камил Әхийәров йәшәгән йорт ихатаһында ҡуйылды. Билдәле ғалим һәм педагог 92 йәштә, ул коммунистик идеяларға тоғро булып ҡала.


Атай, атаkайым! Һуғыш яланында ятып ҡалған 32 йәшлек атайыма 75 йәшлек ҡыҙы Наилә Нуретдинованан асыҡ хат » "Урал" гәзите\nАтай, атаҡайым! Ҡайһылай ҙа матур һүҙ икән ул ауыҙ тултырып әйткән кешегә. Тик миңә ғүмеремдә бер тапҡыр ҙа “атай” тип әйтергә яҙманы. Ҡәһәрле һуғыш мине, беҙҙең йәштәге миллиондарса баланы, ул бәхеттән мәхрүм итте.\nАтайымды һуғышҡа 1941 йылдың 1 сентябрендә алып киткәндәр. Беҙ биш бала - 32 йәшлек әсәйем Рәхимә ҡулында тороп ҡалғанбыҙ: Зәйкәт ағайыма 10 йәш, Нәзирә апайыма - 7, Наил ағайыма - 5, миңә 2 йәш ярым, һеңлем Рәйхана 18 кѳнлѳк кенә.\nОлатайым атайым менән әсәйемде 25 саҡрым ергә ат менән алып киткән. Әсәй Рәйхананы ла тѳрѳп алған. Ул кѳндѳ эшелон китмәгән. Беҙҙе йәлләп, олатай менән әсәй кире әйләнеп ҡайтып, иртән иртүк тағы юлланғандар. Станцияға килеп еткәндә һеҙҙе, һуғышҡа китеүселәрҙе, вагондарға ултыртҡан булғандар. Әсәй бәпесен күтәреп, бар кѳсѳнә йүгерә, олатай ҙа әсәйҙе “тиҙерәк тә тиҙерәк” тип ашыҡтыра икән.\nУлар килеп тә етә, эшелон да ҡуҙғала. Күпме генә тырышһалар ҙа атай һинең менән хушлашып ҡалырға насип булмай уларға...\nЙѳрәктәр ҡушылды, ә юлдар айырылды,\nУрталай ярылды тормоштар.\nЯртышар, яртышар ҡалдыҡ беҙ, нишләргә\nЯҙмыштан булмаһа уҙмыштар.\nНиҙәр генә кисерҙе икән әсәкәйем был минутта.\nОшо кѳндән башлап донъяның бѳтә ауырлығы әсәйҙәргә, ҡарттарға һәм балалар елкәһенә тѳшә. Әсәй эштә, беҙ бәпесте ҡарайбыҙ. Ул, баҫыуҙың ҡайһы ерендә туҡтаһалар ҙа, тѳшкѳ ялға йүгереп ҡайтып, Рәйхананы имеҙеп китә. Шулай кѳндәр, айҙар үтеп торҙо. Әсәйҙәр кѳнѳ-тѳнѳ эштә. Улар иртән беҙ торғансы китә, беҙ йоҡлағас, ҡайта ине. Бер ваҡыт мин, нисектер, ул ишектән сығып киткәндә уянып киттем дә, илап уның артынан эйәрҙем. Ураҡ ѳҫтѳ. Ялан аяҡ эҫелә ҡамылда йѳрѳнѳм. Аяғымды сәнсеп ҡанатып бѳтһәм дә, түҙҙем.\nАна шулай йәйҙәр, ҡыштар үтеп кенә торҙо. Әсәйҙәр ураҡ та урҙы, бесән дә сапты, бәләкәй сана менән һѳйрәтеп утын да ташыны. Ѳйҙә балаларҙы ашатырға, мал ҡарарға ла ѳлгѳрҙѳләр. Әсәй тире лә иләне. Кисен беҙҙең ойоҡбаштарҙы систереп ала ла, иртәнсәккә бәйләп тә кейҙерә. Ҡасан йоҡлағандыр, белмәйем. Ул ирҙәр эшен дә эшләне, хатта салып биреүсеһе булһа, малды үҙе һыҙырыр ине. Ағайым да унан ѳйрәнде. Әсәйемдең бер генә тапҡыр зарланғанын иҫләйем. Ҡышын утындан ҡайтҡас, аяғына йәбешеп туңған сабаталарын сисә алмай аҙапланғанда әрнеп: “Нишләп һаман ҡайтмайһың, инде, күпме түҙергә була”, - тип бѳгѳлѳп тѳшѳп иланы. Ул, атай, һиңә шулай ѳндәшкән инде, үҫкәс кенә аңланым. Ағайым үҫә тѳшкәс, һине алыштырҙы. Бѳтә эште әсәй менән бергә тигеҙ тартты. Ѳйҙә тәртип ҡаты, кемгә ниндәй эш ҡушылһа, шуны эшләргә тырыштыҡ. Һыйырҙан ѳҙѳлмәнек, шуға күрә бишебеҙ ҙә иҫән ҡалдыҡ.\nҺине кѳттѳк, атай, ѳмѳттѳ ѳҙмәнек.\nБер яҙ ағайым “Һуғыш бѳткән!” тигән шатлыҡлы хәбәр алып килде. Кешеләрҙең атайҙары ҡайта башланы. Ул йылдарҙа “атай” тип һѳйләшеүсе булмаған, күрәһең. Рәйхана ишетеп ҡалған да әсәйҙән: “Атай нимә ул, ашай торған нәмәме?” - тип һораған. Үҫкәс тә шуны һѳйләп кѳлѳп ала инек әле. Һуғыш осоро балаларының бар ҡайғыһы нисек тә ашап, үлмәҫкә, иҫән ҡалыу булғандыр.\nҺине кѳтә-кѳтә айҙар, йылдар үтте. Барыбыҙ ҙа үҫеп, уҡып, тормошта үҙ урыныбыҙҙы, яратҡан шѳғѳлѳбѳҙҙѳ таптыҡ. Балаларыбыҙ үҫеп буйға етте. Минең улым Афған яуында ҡатнашты.\nӘсәйемә пенсия юллағанда загс бюроһында һинең “хәбәрһеҙ юғалды” тигән ҡара ҡағыҙыңды алып күрһәтергә тура килде.\nШул мәл ҡулыма утлы ҡуҙ тотҡандай булдым. “Йә, Хоҙай, беҙгә ошондай ҡағыҙҙар алырға тура килмәһен,” - тип ялбарҙым. Оҙаҡ та булмай, улым госпиталгә эләкте. Унан тағы Афған еренә ебәрҙеләр. Улыҡайым иҫән-һау әйләнеп ҡайтты, атай.\nӘсәйебеҙ һине теүәл 50 йыл кѳттѳ, атай. Унан һуң һүнә башланы.\n“Атайығыҙҙы бер ҡасан да онотманым, уны бер кемгә лә алыштырманым”, - тине әсәйем.\nАтай, һин бер хатыңда әсәйгә:\nАй яҡтыһы яҡты, тиеп,\nТашҡа баҫып һыу алма.\nЙыраҡ китте, ишетә алмаҫ, тип\nЯттар менән сыуалма, - тип яҙғанһың.\nУл һине 50 йыл кѳттѳ, беҙҙе ят кеше күҙенә ҡаратманы.\nЯт ҡошто пар итмәй аҡҡош, яңғыҙ ҡанат ҡаҡһа ла, тип йырлағандай һинең исемеңә тап тѳшѳрмәне. Тормош гѳлѳңдѳ белеп һайлағанһың икән. Ул һиңә ғүмере буйы тоғро булды.\nӘсәйҙе ноябрҙә ерләнек. Ҡап-ҡара ҡәбер ѳҫтѳндә кинәт ел иҫеп, аҡ ҡар бѳртѳктәре ѳйѳрѳлѳп алды. Тәбиғәт яңғыҙ ғүмер иткән әсәйҙең тупрағын аҡ сәскәләр менән күмгеһе килгәндер, ахырыһы.\nТағын килер кѳҙҙәр, күлдән китер ҡоштар,\nҺарғайырҙар зифа ҡамыштар.\nҮҙәктәрҙе ѳҙә, бәғерҙәрҙе телә\nЯңғыҙлыҡта уҙған яҙмыштар!\nБишебеҙҙең дә тормош юлы ейәндәрең хаҡында тәфсирләп яҙҙым. Уларын - һуңынан.\nБына шулай, атай, тиҙҙән Еңеү байрамы.\nҺѳйәктәрең ҡайҙарҙа ғына ятһа ла, рухың, һының беҙҙең менән.


Башҡортостан Хөкүмәтендә бер вице-премьер өҫтәлде // Сәйәсәт | новости башинформ.рф\nБашҡортостан Хөкүмәтендә бер вице-премьер өҫтәлде\n16:37, 19 января 2011 Сәйәсәт\nБашҡортостан Президенты Рөстәм Хәмитов Владимир Балабановты БР Хөкүмәте Премьер-министры урынбаҫары – республиканың иҡтисади үҫеш министры итеп тәғәйенләү тураһында Указға ҡул ҡуйҙы.\nВладимир Александрович Балабанов 1968 йылдың 3 сентябрендә Өфөлә тыуған. Юғары белемле — Мәскәү коммерция университетын тамамлаған.\nХеҙмәт эшмәкәрлеген Совет Армияһында хеҙмәт итеп ҡайтҡандан һум нефть һәм газ табыу операторы булып башлай. «Белозернефть» нефть-газ табыу идаралығының скважиналарҙы ер аҫтында ремонтлау буйынса операторы булып эшләй. 1991-1993 йылдарҙа нефть табыу идаралыҡтарында эшләй.\n1993-1995 йылдарҙа — «Микобанк» Коммерция банкы бухгалтеры, баш бухгалтеры урынбаҫары.\n1995-2004 йылдарҙа — Урал-Себер банкы асыҡ акционерҙар йәмғиәтендә өлкән иҡтисадсы, операциялар идаралығы начальнигы, вице-президент, өлкән вице-президент, баш идара итеүсе директор.\n2004 – 2005 йылдарҙа — «Салауатбыяла» асыҡ акционерҙар йәмғиәтенең финанс директоры, «УЗЭМИК» асыҡ акционерҙар йәмғиәтенең финанс буйынса директоры (бер юлы ике урында эшләй).\n2005-2010 йылдарҙа — «Русь-банк» ябыҡ акционерҙар йәмғиәтенең башҡарыусы директоры, идара рәйесе.\n2010 йылда «Росгосстрах» яуаплылығы сикләнгән йәмғиәте президентының советнигы булып эшләй.\n2010 йылдан әлеге ваҡытҡа тиклем Башҡортостандың иҡтисади үҫеш министры булып эшләй.\nВладимир Балабанов – «Башҡортостан Республикаһының атҡаҙанған иҡтисадсыһы».


Йондоҙнамә (25-31 март)\n25 Март 2019, 18:18\nҺәйбәт аҙна. Элек ҡамасаулап торған ҡыйынлыҡтар бөтөр. Был арала күптәр ниндәйҙер һөнәр үҙләштерер. Шаршамбыла кем менәндер юҡ сәбәптән һүҙгә килешеүегеҙ мөмкин. Һәр хәлдә үҙ фекерегеҙҙә тороғоҙ.\nҺәр осраҡта ла һеҙҙән даими иғтибар талап ителә. Етди ҡағыҙҙар менән эш иткәндә, бәләкәй генә хатаның кире һөҙөмтәләргә килтереүе ихтимал. Йомала яҡшы таныш кешеләр менән аралашыу хәүефле күренә.\nТөп эшегеҙҙә барыһы ла яҡшы буласаҡ. Күрһәткән тырышлығығыҙ етәкселәрҙең ышанысын яуларға ярҙам итер. Аҙна араһында ниндәйҙер бик ауыр һәм яуаплы бурыс йөкмәтеүҙәре бар. Уны тейешенсә башҡарыу абруйығыҙҙы тағы ла күтәрер.\nКөндәр көсөргәнешле киләсәк. Эште ойоштора алғандар ғына уңыр. Юҡ-барға көсөгөҙҙө сарыф итмәй, иң мөһим эштәргә генә иғтибар биреүегеҙ дөрөҫ булыр. Икенсе кешеләр өсөн яуаплылыҡты үҙегеҙгә алмаҫҡа тырышығыҙ. Йомала ниндәйҙер ҡыуаныслы осрашыу көтөгөҙ.\nБарыһы ла ҡулығыҙҙан килә һымаҡ. Ләкин ысынында былай түгел. Мөмкинлектәрегеҙҙе артыҡ баһалауығыҙ ҡайһы ваҡытта хаталарға ла килтерер. Был арала уйламаған сәфәргә сығыуығыҙ ихтимал.\nКәйефегеҙ һәр саҡ күтәренке булыр. Һеҙҙе файҙалы аралашыуҙар, осрашыуҙар көтә. Уҡып йөрөгән һәм белем арттырғандар бигерәк тә уңыр. Йома ғына ауырыраҡ килер. Ләкин килеп сыҡҡан мәсьәләне хәл итә алырһығыҙ.\nҠайһы бер эштәрегеҙ төрлө сәбәп арҡаһында туҡталғандай тойолор. Көрсөктән сығыу өҫтәмә сығым талап итер. Был арала кем менәндер элегерәк боҙолған мөнәсәбәттәрегеҙҙе көйләрһегеҙ. Был ике яҡ өсөн дә һәйбәт булмаҡсы.\nАҙна бигүк уңышлы булмаһа ла, хәлегеҙҙе бер аҙ ыңғай яҡҡа үҙгәртә алырһығыҙ. Шаршамбыла төрлө икеле хәлдән, дәғүәнән ары тороғоҙ. Башҡаларҙың фекеренә әллә ни иғтибар итмәгеҙ, үҙ тәжрибәгеҙгә генә таянығыҙ.\nКүңелегеҙгә ятҡан эш менән булышһағыҙ, мотлаҡ уңырһығыҙ. Ҡабул иткән ҡарарҙарығыҙ һәр саҡ дөрөҫ һәм алдан уйланылған булыр. Иңегеҙгә яуаплылыҡ алыуҙан һис тә ҡурҡмағыҙ, барыһы ла һәйбәт тамамланыр.\nМатди ҡыйынлыҡтарға тап булырһығыҙ, тик был хәл оҙаҡҡа бармаҫ кеүек. Был арала ниндәйҙер ҡамасаулап торған мәсьәлә үҙенән-үҙе сиселер. Күптәрҙең элек һис тә белмәгән һәләте асылыр.\nМәл ҙур эште башҡарыу өсөн уңайлы. Ҡайһы бер уңышҡа ла өлгәшерһегеҙ. Улар, бер яҡтан, осраҡлы һымаҡ күренер. Был дөрөҫ түгел. Уңыштарығыҙ – элек күрһәткән тырышлығығыҙ һөҙөмтәһе.\nБыл аралағы аралашыуҙар бик өмөтлө булмаҡсы. Элегерәк өҙөлгән мөнәсәбәттәрҙе лә еңел генә ялғап ебәрерһегеҙ. Шаршамбыла ниндәйҙер бик һирәк осрай торған мәл кисерерһегеҙ. Быны тулыһынса файҙаланырға тырышығыҙ.


Заможняя ҡатын-ҡыҙ менән танышырға теләп иғлан - Бөтә донъя видео чат! Бөтә ил, сит ил, бөтә донъя.\nТабыла, унда ир-аттар бай\nШулай булғас, ике төр ир-аттар\nБай ирҙәрҙең күп ҡатын-ҡыҙ тураһында хыяллана, йәки амплуаһы ла бай инеЗарар түгел, тик тыйыла һәм хыялды ҡәнәғәтләндереү була алмай, шул уҡ ваҡытта ҡайһы бер теләк һәм хыялдар, был хыялдар барыһы әгәр дөрөҫ һәм тырышып эшләй. Ире бай тигән һорауға яуап табыу өсөн, һеҙгә кәрәк, тикшереү һәм табыу өсөн был кеше тәбиғәте, унда улар ҡушыла. Һеҙ бай ир таптыҡ, ҡатмарлы бурыстарҙы ла етерлек, әммә был мәсьәлә барыбер була. Тәүҙә аңларға кәрәк, потенциаль бай ирем нисектер эҙләп.\nТөп клуб ял иткән улар\nБеренсе осраҡта был кеше, бер ниндәй тырышлыҡ байый: мираҫ буйынса, алдау юлы менән урлау ала һәм еңеүсе булып лото һ. бындай типтағы күрһәтергә тырышты, барыһына ла бай һәм уны маҡтап. Бындай кешеләрҙе, ғәҙәттә, йөрөгән сағыу спорт автомобиле-моделе (Ferrari кеүек, Поршендәр, йәки Ягуар Ламборджини), кейемдәре иң билдәле модельерҙарҙы булыуын белергә тырышҡан һәм ул ғына бөтә йәмғиәттең әлбиттә, кемдең кейеме һәм аяҡ кейемдәре һатыла. Бындай типтағы потенциаль бай тағы бер үҙенсәлеге булып тора, йәғни, ҡиммәтле таштар менән ҡапланған тиерлек.\nБеренсе һәм икенсе типтағы кеше баҫалҡы булырға тырышты осраҡта рекламировать үҙ хәлен күпкә түгел ул.\nБындай кеше үҙ мөлкәтен етә, ҡағиҙә булараҡ, уларҙың сифаты йәки аҡыл хеҙмәте һөнәрҙәрен.\nБындай сараларға йөрөй өсөн тыуған кеше генә түгел, автомобилдәр, шулай булғас, һеҙ етди һәм ышаныслы бара (Volvo кеүек, Мерседес, Audi, Форд, шулай уҡ япон автомобиле). Икенсе төр ысулдарҙы ла баҙыҡ була, әммә уның юғары сифатлы материалдарҙы ғына булырға тейеш, ә исеме этикетка һәм йөй, бер ниндәй ҙә роль уйнамай. Сәғәт ҡәҙерле генә кейеп сыҡҡан биҙәүестәрен, бигерәк тә швейцарияла Rolex сәғәт. Был әйберҙәр һәр саҡ бай ир-егеттәр күп, һәм улар һәр ваҡыт ҡайҙа-шунда ашыҡты, уларҙың телефон һәм замолкать түгел. Белер өсөн, ундағы бай ире белергә кәрәк шулай табаһың, улар ниндәй урынды иң популяр булып тора.\nБеренсе дана бай ир-егеттәр, бигерәк тә казино районы, ҡала һәм ресторандар.\nШулай уҡ спорт комплексы табыу, уларҙың алдынғы булырға мөмкин. Әммә икенсе төр табыла һәм тотоу бик ауыр, сөнки һеҙ бөтә эшкә тотонорға ваҡыт тиерлек. Курорт һеҙгә ҡаршы була, ләкин айырылып, ябай туристар өсөн уңышлы булыуы ҙур дәрәжә. Был ресторан ла күрергә мөмкин, әммә, ҡағиҙә булараҡ, эшлекле партнерҙар менән осрашырға тура килеү, килеп сығыу түгел. Иң мөһиме, был ике төр супермаркет янында ир-аттарҙа бай йәки Автосалон табырға мөмкин. Ир-аттарҙан иң уңайлы ысул таба Automotive компания-аҙыҡ-түлек (Мерседес, Audi, Volkswagen, Ferrari, Jaguar, etc.). Еңел булмағандыр ҡатын-ҡыҙ ир-егет менән танышырға бында бик бай йыйыныусы, йәки ябай һеҙгә нисек мөрәжәғәт итә ала кәңәштәр һорап, уның нисек тип аталыуын һәм ни өсөн теге йәки был автомобиль деталдәре кәрәк, ә ир маҡтаныр, үҙ тәбиғәт, мөхәббәт һәм автомобиль сәнәғәте үҙ белемдәрен күрһәтте. ире килә һәм башҡа һунар өсөн урын хәлле әлбиттә, әммә һөҙөмтә булмай күпкә кәмерәк, шуға күрә ентекләп әҙерләнергә кәрәк иң яҡшы вариант өсөн һунар менән автомагазин. Был сумманы һеҙҙең өсөн бик ҡәҙерле һәм тәртиптә тотоу салонына барырға кәрәк, тик шул осраҡта ул дөрөҫ ҡулланыу советы. тора, уларҙың бай ире уны таба алмай.\nВидео чат таныштырҙы. Ч Онлайн рус ҡатын-ҡыҙы менән танышырға\nAmerican Video Bobogohan Chat Jerman, bébas cacarita kamar online tanpa ngadaptar ayeuna online\nөлкәндәр өсөн видеочивать осрашып таныштыҡ юллау өсөн видеочивать бушлай онлайн секс видео фото танышты кейәүгә теләп таныштырҙы. 18 йыл ч рулетка ҡыҙы менән бушлай видеочить балалар өсөн танышыу видео видеочить танышты видео таныш бушлай онлайн видео чат


Өфөлә һанлы тапшырыу селтәренә күсеү шарттарында төбәк телевидениеһы эшенең үҙенсәлектәрен тикшерҙеләр // Йәмғиәт | новости башинформ.рф\nӨфөлә һанлы тапшырыу селтәренә күсеү шарттарында төбәк телевидениеһы эшенең үҙенсәлектәрен тикшерҙеләр\n10:37, 19 июня 2014 Йәмғиәт\nРәсәйҙең элемтә һәм киң коммуникациялар министры урынбаҫары Алексей Волин Өфөлә төбәк телекомпаниялары етәкселәре, кабель операторҙары вәкилдәре, шулай уҡ «Роскомнадзорҙың» төбәк бүлексәләре һәм Рәсәй телерадиотапшырыуҙар селтәре вәкилдәре менән осрашты.\nКәңәшмәлә һанлы тапшырыу селтәренә күсеү шарттарында төбәк телевидениеһының үҫешеүе менән бәйле төп мәсьәләләрҙе тикшерҙеләр.\nИҫегеҙгә төшөрәбеҙ, быйыл февралдә теле- һәм радиотапшырыуҙарҙы үҫтереү буйынса махсус хөкүмәт комиссияһында Рәсәйҙә аналог ысулын ҡалдырыу тураһында ҡарар ҡабул ителә.\n— Бөтәһенең дә һанлы тапшырыуҙарға күсеүе ике мәсьәләгә килтерә – ул аналогтың юҡҡа сығыу ҡурҡынысы. Алдан уны 2018 йылдың 1 июлендә эшләү планлаштырылғайны. Төбәк телерадиокомпаниялар вәкилдәре менән аназлиғандан һәм тикшергәндән һуң был ысулдың дөрөҫ булмағанлығы асылды. «Һанлыға» тик параллель тапшырыуҙар алып барыу осорон үтеү шарттарында ғына күсергә мөнкин, ул ваҡытта телекомпаниялар йыл ярым ике йыл дауамында аналог һәм һанлы тапшырыуҙарҙы бергә алып барып үҙҙәренең тамашасыларын күсеүгә әҙерләй. Беҙ хәҙер бөтә 550 төбәк һәм муниципаль компанияларҙы бындай тапшырыуҙар менән тәьмин итә алмайбыҙ. Улар өсөн һанлы мультиплекста урын табылмауы ихтимал. Бынан сығып төбәктә аналог тапшырыуҙарҙы һаҡлап ҡалырға тигән ҡарар ҡабул ителде, — тип билдәләне Алексей Волин.\nАналог тапшырыуҙар төбәк телевидениеһының техник тормошон дауам итәсәк. Урындағы һәм тебәк телеканалдарының ниндәй моделдә эшләйәсәге билдәһеҙ әле.\nАлексей Волиндың әйтеүе буйынса, һанлы телевидение төҙөү пландары буйынса республиканың 60 процент халҡы йыл һуңына тәүге мультиплексты ҡабул итә аласаҡ. 2015 йылдың аҙағына һанлы телевидениены БР 90 процент халҡы ҡабул итәсәк. Яҡынса иҫәптәргә ярашлы, икенсе мультиплекстың план буйынса барлыҡҡа килеү ваҡыты үҙгәрергә мөмкин, ә төбәк тапшырыуҙары ҡаралған өсөнсө мультиплекс иҡтисади йәһәттән йәшәүгә һәләтһеҙ булыуы ихтимал.\n— Хәҙер тамашасы мәғлүмәтте үҙләштереү менән бер сиратта унда ҡатнаша ла ала. Сайт мөхите – ул бөгөн заманса Рәсәй тамашасаһы өсөн кәрәкле нәмә. Урындағы телеканалдарға мультимедиялы интернет-версия булдырырға кәңәш итер инем, — тине Алексей Волин.\nШулай уҡ кәңәшмәлә ҡатнашыусылар ҡануниәттәге һуңғы үҙгәрештәргә бәйле телевидение баҙарында реклама мәсьәләләренә, атап әйткәндә, лотерея һәм медицина хеҙмәттәре рекламаларын тыйыу тураһында федераль закондарға фекер алышты.\nТеги: һанлы телевидение


14 апрель — Башҡорт Википедияһы\n14 апрель Викимилектә\n14 апрель — григориан стиле буйынса йылдың 104-се (кәбисә йылында 105-се) көнө. Йыл аҙағына тиклем 261 көн ҡала.\nАҠШ: Баҡсасылыҡ көнө.\nАнгола: Йәштәр көнө.\nБангладеш: Бенгал Яңы йылы.\nГрузия: Туған тел көнө.\nЕр: Топ-менеджерҙар көнө (апрелдең икенсе кесаҙнаһы).\nВенгрия: Китапханасылар көнө.\nРәсәй: Яза башҡарыу системаһының медицина хеҙмәте көнө.\n1618: Новокузнецк ҡалаһына нигеҙ һалына.\n1923: СССР-ҙа донъялағы иң эре булып танылған «Наука» фәнни нәшриәте эш башлай.\n1927: Швецияла тәүге «Вольво» автомобиле эшләп сығарыла.\n1945: СССР Фәндәр академияһының Мәскәүҙәге Баш ботаника баҡсаһы ойошторола.\nРусских Николай Андреевич (1920—16.05.1979), рәссам. Бөйөк Ватан һуғышында ҡатнашыусы. 1958 йылдан СССР-ҙың Рәссамдар союзы ағзаһы. Башҡорт АССР-ының атҡаҙанған рәссамы (1977). Ҡыҙыл Йондоҙ ордены (1945) кавалеры.\nМаслов Владимир Петрович (1925—24.9.1988), СССР-ҙың хәрби эшмәкәре. Бөйөк Ватан һуғышында ҡатнашыусы. 1974—1980 йылдарҙа Тымыҡ океан флоты командующийы, адмирал (1975). РСФСР-ҙың 9-сы саҡырылыш Юғары Советы депутаты. Ленин, Октябрь Революцияһы, 1-се дәрәжә Ватан һуғышы, Ҡыҙыл Йондоҙ һәм 3-сө дәрәжә «СССР Ҡораллы Көстәрендә Тыуған илгә хеҙмәт иткәне өсөн» ордендары кавалеры.\nШәмсиә Нагаева (1940—17.04.2022), йырсы, педагог. 1974—1983 йылдарҙа Ишембай ҡалаһы балалар музыка мәктәбе директоры, 1990—2008 йылдарҙа Салауат музыка училищеһы уҡытыусыһы. Башҡорт АССР-ының атҡаҙанған мәҙәниәт хеҙмәткәре (1976).\nФәхретдинов Фәтхинур Әүлийәр улы (1945), хужалыҡ эшмәкәре. 1979—2004 йылдарҙа Кушнаренко районының Фрунзе исемендәге колхоз рәйесе. Башҡортостандың атҡаҙанған ауыл хужалығы хеҙмәткәре. Сығышы менән ошо райондың Әхмәт ауылынан.\nХантимеров Фоат Ғәләүетдин улы (1950), дәүләт эшмәкәре, ғалим-иҡтисадсы. 1994—2002 йылдарҙа Башҡортостан Республикаһының финанс министры, 2002 йылдан — Рәсәй Федерацияһы Пенсия фондының Башҡортостан Республикаһы буйынса бүлексәһе идарасыһы. Башҡортостан Республикаһының I—V саҡырылыш Дәүләт Йыйылышы — Ҡоролтай депутаты. Иҡтисад фәндәре кандидаты. Рәсәй Федерацияһының һәм Башҡортостан Республикаһының атҡаҙанған иҡтисадсыһы. Сығышы менән хәҙерге Башҡортостан Республикаһының Йәрмәкәй районы Уҫман-Ташлы ауылынан.\nШәрипов Глүс Ләбиб улы (1950), ғалим-физик химик, юғары мәктәп уҡытыусыһы. 1996—2005 йылдарҙа Башҡортостан Республикаһы Фәндәр академияһы Президиумының баш ғилми секретары, 2011—2016 йылдарҙа Рәсәй Фәндәр академияһы Өфө фәнни үҙәгенең Президиум рәйесе урынбаҫары. Химия фәндәр докторы (1992), профессор (2013). Башҡортостан Республикаһының атҡаҙанған фән эшмәкәре (2001). Сығышы менән хәҙерге Башҡортостан Республикаһының Борай районы Борай ауылынан.\nВәлитов Миҙхәт Хәбибулла улы (1950), хужалыҡ эшмәкәре. 1995—2002 йылдарҙа Ауырғазы районы хакимиәте башлығы. Башҡортостан Республикаһының I саҡырылыш Дәүләт Йыйылышы — Ҡоролтай депутаты. Башҡортостан Республикаһының атҡаҙанған ауыл хужалығы хеҙмәткәре. Сығышы менән ошо райондың элек Туҡай ауыл Советына ҡараған, хәҙер бөткән Шишмә ауылынан.\nҒәҙелшин Рөстәм Рәшит улы (1955—10.05.2016), ғалим-математик. 2003 йылдан М. Аҡмулла исемендәге Башҡорт дәүләт педагогия университетының математик анализ кафедраһы, 2011—2016 йылдарҙа — математика һәм статистика кафедраһы мөдире. Физика-математика фәндәре докторы (1994), профессор (1999). Башҡортостан Республикаһының атҡаҙанған фән эшмәкәре (2006), Рәсәй Федерацияһының почётлы юғары һөнәри белем биреү хеҙмәткәре (2005).\nМалиев Николай Михайлович (1841—1906), табип, этнограф, антрополог. Медицина докторы (1874). Статский советник. 1869 йылдан Ҡазан университеты уҡытыусыһы. Өфө губернаһына 1875 йылғы экспедиция ваҡытында Көньяҡ Урал халыҡтарының антропологик типтарын өйрәнеүсе, башҡорттарҙың дала (Дим һәм Өршәк йылғалары бассейнында йәшәгән) һәм урман (Эҫем йылғаһы бассейнында йәшәгән) типтарын асыҡлаусы. 4-се дәрәжә Изге Владимир, 2-се һәм 3-сө дәрәжә Изге Анна, 2-се дәрәжә Изге Станислав ордендары кавалеры. Сығышы менән хәҙерге Ульяновск ҡалаһынан.\nТяжёва Александра Павловна (1901—14.10.1978), ғалим-геолог. 1928 йылдан СССР Фәндәр академияһының Башҡортостан экспедицияһы геология отрядының геология разведка партияһы хеҙмәткәре; 1931—1958 йылдарҙа Көньяҡ Урал геология идаралығының төп геологы, партия начальнигы; 1952—1973 йылдарҙа Геология институтының өлкән ғилми хеҙмәткәре, шул иҫәптән 1958—1970 йылдарҙа стратиграфия һәм палеонтология лаборатория мөдире. Геология-минералогия фәндәре кандидаты (1947). Башҡорт АССР-ының атҡаҙанған фән эшмәкәре (1951). Ленин (1954) һәм Хеҙмәт Ҡыҙыл Байраҡ (1949) ордендары кавалеры.\nЮлдашев Марс Тимербулат улы (1937), ғалим-табип-хирург, йәмәғәтсе. 1965—1966 йылдарҙа һәм 1969 йылдан Башҡорт дәүләт медицина институты һәм Башҡорт дәүләт медицина университеты уҡытыусыһы, шул иҫәптән 1994 йылдан Дипломдан һуң белем биреү институты деканы, 1996—2011 йылдарҙа В. М. Романкевич исемендәге оператив хирургия һәм хирургик анатомия кафедраһы мөдире, бер үк ваҡытта 2001—2004 йылдарҙа педиатрия факультеты деканы. Медицина фәндәре докторы (1990), профессор (1991). Рәсәйҙең (2003) һәм Башҡортостан Республикаһының (1992) атҡаҙанған табибы.\nСөнәғәтуллина Мәрйәм Сафи ҡыҙы (1947), һаулыҡ һаҡлау өлкәһе ветераны. 2004—2019 йылдарҙа «Ҡарағай» шифаханаһының табип-рефлексотерапевы. Башҡортостан Республикаһының атҡаҙанған табибы (1998). Сығышы менән хәҙерге Башҡортостан Республикаһының Мәсетле районы Әжекәй ауылынан.\nРахманов Марат Ғарифйән улы (1952), сәнәғәт өлкәһе, комсомол һәм партия органдары, дәүләт хеҙмәте ветераны. 1975 йылдан Өфө электр лампалары заводы инженеры; 1977—1989 йылдарҙа комсомол һәм партия органдары, 1994 йылдан — Башҡортостан Республикаһы Президенты Хакимиәтенең яуаплы хеҙмәткәре, шул иҫәптән 2001 йылдан — бүлек мөдире, 2004 йылдан — бүлек мөдире — мәғлүмәт-аналитика идаралығы начальнигы урынбаҫары; 2006 йылдан Башҡортостан Республикаһы Президент Советының техник секретары. 1-се класлы дәүләт советнигы. Башҡортостан Республикаһының Почёт грамотаһы менән бүләкләнеүсе. Сығышы менән хәҙерге Башҡортостан Республикаһының Саҡмағош районы Түбәнге Ҡаръяуҙы ауылынан.\nСуфиянов Риф Мөхәмәткәрим улы (1962), уҡытыусы, комсомол органдары һәм дәүләт хеҙмәткәре. Афған һуғышында ҡатнашыусы. 1999 йылдан ЮНЕСКО эштәре буйынса Башҡортостан Республика комитетының башҡарыусы директоры. 2009—2012 йылдарҙа Өфө ҡалаһының Ленин районы хакимиәте башлығы урынбаҫары. Рәсәйҙең почётлы дөйөм белем биреү хеҙмәткәре, СССР Юғары Советы Президиумынының «Афғанстан Республикаһында интернациональ бурыс үтәгәне өсөн» грамотаһы менән бүләкләнеүсе. Сығышы менән хәҙерге Башҡортостан Республикаһының Благовар районы Бәрҫеүән ауылынан.\nҠәйепова Рәсимә Насирйән ҡыҙы (1967), педагог. 1985 йылдан Хәйбулла районының Сәғит мәктәбе, 2001 йылдан — Сибай ҡалаһының Рамаҙан Өмөтбаев исемендәге лицейы уҡытыусыһы. Башҡортостан Республикаһының атҡаҙанған уҡытыусыһы (2006). Сығышы менән хәҙерге Башҡортостан Республикаһының Әбйәлил районы Хәлил ауылынан.\nҒәлин Рәшит Ғата улы (1923—2012), педагог, Кушнаренко районы Иҫке Ғүмәр урта мәктәбенең 1963—1985 йылдарҙағы директоры. Бөйөк Ватан һуғышында ҡатнашыусы. РСФСР-ҙың һәм Башҡорт АССР-ы мәктәбенең атҡаҙанған уҡытыусыһы. Ҡыҙыл Йондоҙ ордены кавалеры.\nАгиш Ғирфанов (1928—8.11.1999), башҡорт сатирик яҙыусыһы, журналист һәм тәржемәсе, Башҡорт АССР-ының (1978) һәм РСФСР-ҙың (1988) атҡаҙанған мәҙәниәт хеҙмәткәре.\nМаркин Василий Андреевич (1928), Әбйәлил районы «Йәнгел» совхозының элекке водителе, Ленин һәм Хеҙмәт Ҡыҙыл Байраҡ ордендары кавалеры.\nСубботина Лидия Вячеславовна (1958), педагог, Балаҡатай районы Ҡарлыхан урта мәктәбе уҡытыусыһы, III дәрәжә Хеҙмәт Даны ордены кавалеры.\nКасеев Рөстәм Рәсиҡ улы (1929—29.10.1997), цирк артисы, акробат, дрессировщик. Рәсәй Федерацияһының (1992) һәм Башҡорт АССР-ының (1975) халыҡ артисы. Дуҫлыҡ ордены кавалеры (1997). Бөтә Союз цирк сәнғәте конкурсы лауреаты (Мәскәү, 1977).\n14 апрелдә тыуғандар\n1695: Пьетро Гварнери, Италияның скрипка яһау оҫтаһы.\n1870: Виктор Борисов-Мусатов, Рәсәй империяһы рәссамы.\n1870: Нариман Нариманов, Рәсәй империяһы, СССР һәм Әзербайжандың дәүләт эшмәкәре, табип, шағир һәм үҙешмәкәр артист.\n1900: Ғүмәр Толомбай, СССР яҙыусыһы, Татарстандың юғары мәктәп уҡытыусыһы.\n1915: Пётр Глебов, театр һәм кино актёры, СССР-ҙың халыҡ артисы.\n1920: Ирина Ликсо, театр һәм кино актрисаһы, РСФСР-ҙың халыҡ артисы.\n1925: Род Стайгер, АҠШ актёры, «Оскар» кинопремияһы лауреаты.\n1930: Витаутас Жалакявичус, кинорежиссёр, сценарист, РСФСР һәм Литва ССР-ының халыҡ артисы.\n1930: Брэдфорд Диллман, АҠШ актёры.\n1930: Таһир Нурмөхәмәтов, СССР журналисы, тәржемәсе, Татар АССР-ының атҡаҙанған мәҙәниәт хеҙмәткәре.\n1945: Ричи Блэкмор, Бөйөк Британияның рок-музыканты, йырсы һәм композитор.\n1950: Ирек Сабиров, СССР-ҙың хеҙмәт ветераны, шағир. 1999—2017 йылдарҙа Силәбе өлкәһе Яманйылға районы хакимиәте башлығы урынбаҫары, «Илһам шишмәләре» шиғри фестиваль лауреаты (Бәләбәй, 2002).\n1965: Юкихиро Мацумото, Япония программисы, «Ruby» программалау телен төҙөүсе.\n14 апрелдә вафат булғандар\n1759: Георг Фридрих Гендель, барокко эпохаһында ижад иткән Германия композиторы.\n1969: Сөләймәнова Гүзәл Ғәли ҡыҙы, башҡорт балет артисы, РСФСР-ҙың (1955) һәм БАССР-ҙың (1953) халыҡ артисы.\n1986: Симона де Бовуар, Франция яҙыусыһы, философ, феминизм идеологы.\nhttps://ba.wikipedia.org/w/index.php?title=14_апрель&oldid=1127010 ҡабул ителгән\nБыл бит һуңғы тапҡыр 04:26 18 апрель 2022 үҙгәртелгән.


Сибай ҡалаһына эш сәфәре - Правительство Республики Башкортостан\nСибай ҡалаһына эш сәфәре\n15 декабрҙә Башҡортостан Башлығы Радий Хәбиров эш сәфәре менән Сибай ҡалаһында булды. Төбәк етәксеһе йорт алды биләмәләрен төҙөкләндереү барышы менән танышты, ҡала дауаханаһында булды һәм ҡаланы үҫтереү мөмкинлектәрен тикшерҙе.\nРеспублика башлығы Сибай концерт-театр берләшмәһе ҡаршыһындағы ташландыҡ "Сибай" ҡунаҡханаһы бинаһын ҡараны. Артабан "Киләсәк фабрикаһы" бизнес-үҙәген урынлаштырыу өсөн бында капиталь ремонт үткәрергә планлаштыралар. Инновацион эшҡыуарлыҡ йорто бөтә Урал аръяғының креатив йәштәрен һәм эшлекле кешеләрен берләштерәсәк. Ҡала властары проект-смета документацияһын әҙерләй башланы ла инде. Радий Хәбиров был башланғысты хупланы. Хәтерегеҙгә төшөрәбеҙ, быға оҡшаш проект Өфөлә "Книжка" бизнес-үҙәге базаһында тормошҡа ашырыла.\n2020 йылда Сибайҙа Матросов урамындағы өс йорт һәм Чайковский урамындағы 10 йорт ихаталарын комплекслы төҙөкләндерәләр. Был маҡсатҡа 41,3 миллион һум йүнәлтелгән, шуның 39 миллионы - республика ҡаҙнаһынан. Эштәр үҙ эсенә юлдарҙы, парковкаларҙы, тротуарҙарҙы ремонтлау, заманса балалар һәм спорт майҙансыҡтарын, яҡтыртҡыстар, эскәмйәләр, видеокүҙәтеү камераларын урынлаштырыу, шулай уҡ газондарҙы тәртипкә килтереү инә. Радий Хәбиров Чайковский урамындағы ихаталарҙа башҡарылған эштәрҙең сифатын баһаланы.\nСибайҙа Радий Хәбиров Үҙәк ҡала дауаханаһында булды. 2020 йылда "Һаулыҡ һаҡлау" милли проекты сиктәрендә медицина учреждениеһы ҙур техника - компьютер томографы һәм ангиографик комплекс алды. Уларҙы урынлаштырыу өсөн махсус биналарҙы йүнәткәндәр. Томограф эшләй башланы ла инде.\n2020 йылда офтальмология хеҙмәтен йыһазландырыуҙы дауам иткәндәр. Атап әйткәндә, дауахана 4,2 миллион һумлыҡ хирургия системаһына эйә булды. Сибай Үҙәк ҡала дауаханаһы базаһында муниципаль-ара офтальмология үҙәге эшләп килә, уның белгестәре Урал аръяғы райондарын хеҙмәтләндерә, пациенттарҙы күсмә ҡабул итеү ойоштора, операциялар үткәрә. Башҡортостан башлығы Радий Хәбиров шулай уҡ балалар поликлиникаһын ҡараны, унда 2020 йылда инженер селтәрҙәрен ремонтлап, тар белгестәр өсөн биналар үҙгәртеп-ҡоролған. Был маҡсатҡа 9,8 миллион һум йүнәлтелгән, әммә билдәләнгән эштәрҙе тулыһынса тамамлау өсөн был ғына етмәй. Төбәк етәксеһе 3 миллион һум күләмендә өҫтәмә саралар бүлеү мөмкинлеген ҡарарға ҡушты.


2018 йылда Шүлгәнташ мәмерйәһе эргәһендә мобиль элемтә һәм асфальт юл барлыҡҡа киләсәк // Йәмғиәт | новости башинформ.рф\n12:34, 22 августа 2017 Йәмғиәт\n2018 йылда Шүлгәнташ мәмерйәһе эргәһендә мобиль элемтә һәм асфальт юл барлыҡҡа киләсәк Фото: Станислав Шахов\nӨФӨ, 2017 йыл, 22 август. /«Башинформ» мәғлүмәт агентлығы, Станислав Шахов/.\nШүлгәнташ мәмерйәһе тирәһендә асфальттан юл һалыу һәм ышаныслы мобиль элемтә мәсьәләһе – ул яҡын ваҡыт эсендәге эштәр. Был турала «Башинформ» агентлығына интервьюла Бөрйән районы хакимиәте башлығы Рөстәм Шәрипов һөйләне.\n— Республика Башлығының ҡушыуы буйынса кордон тирәһендә ретранслятор ҡуйылды, унда 200-300 метр самаһы «Билайн»дан интернет эшләй. Етеҙ генә, WhatsApp аша шылтыратырға лә мөмкин. Заманса элемтә булһын өсөн унда бағана ҡуйыу мәсьәләһе буйынса элемтә операторҙары менән һөйләшеүҙәр алып барабыҙ. Был ошо һәм киләһе йылда эшләнә торған эштәр, — тине ул.\nАвгуст аҙағында Шүлгәнташ мәмерйәһенә тиклем юл экспертизаһынан проекттың әҙер булыуын көтөләр. Рөстәм Шәриповтың һүҙҙәренсә, хакимиәт тиҙ генә һатып-алыуҙар уҙғарырға һәм эштәрҙе быйыл башларға күҙаллай. Алдан РБК-Өфө сайты һөйләүенсә, проекттың хаҡы 120 миллион һум самаһы тора.\nИнтервьюның тулы тексын һылтанма буйынса уҡый алаһығыҙ.\nТеги: туризм,Бөрйән районы,мәмерйә,Шүлгәнташ